Pregled mobilnosti u EU: Ukloniti prepreke za studirnje u inostranstvu - EU Delegacija u Srbiji\nBy Jovan objavljeno\t 13/01/2014 Vesti iz Brisela\nPrema podacima prvog ‘Pregleda mobilnosti’ u EU, najbolji javni sistemi podrške za promociju i savetovanje studenata visokog obrazovanja o mogućnostima studiranja ili obučavanja u inostranstvu su u Nemačkoj, Belgiji, Španiji, Francuskoj i Italiji. Pregled je deo odgovora Evropske Komisije na poziv država članica da ukloni prepreka za studiranje i obučavanje u inostranstvu kao deo širih napora da se pomogne mladim ljudima da steknu veštine i iskustvo koje im je potrebno kako bi poboljšali svoje mogućnosti za zapošljavanje.\nAndrula Vasiliju, evropska komesarka za obrazovanje, kulturu, multilingvizam i omladinu rekla je „Studiranje i obučavanje u inostranstru je odličan način za sticanje dragocenih veština i iskustva, zbog toga je EU znatno povećala sredrstva za mobilnost u okviru novog programa Erasmus+. Pregled mobilnosti nam po prvi put omogućava da vidimo koliko uspešno države kreiraju pozitivno okruženje za procvat mobilnosti studenata – u kojim oblastima bi mogei više da učine.“\nPregled mobilnosti je usmeren na pet ključnih faktora koji utiču na motivaciju i sposobnost mladih ljudi da studiraju ili se obučavanju u inostranstvu. Pregled otkriva da ovi faktori značajno variraju među državama članicama – i da nijedna zemlja nije dobila visoku ocenu za sve mere njihovog „okruženja mobilnosti“.\nInformacije i smernice o mogućnostima za mobilnost: Nemačka, Belgija, Španija, Francuska i Italija pružaju najsveobuhvatniju podršku. Strukture za pružanje informacija i smernica su najmanje razvijene u Bugarskoj, Grčkoj, Sloveniji i na Kipru.\nPrenosivost studentske pomoći, omogućavanje studentima da prime javne stipendije i kredite u drugoj zemlji po istim uslovima kao kada studiraju u svojoj zemlji. Studentske stimpendije i krediti su prenosivi na holandskim i nemačkim govornim područjima Belgije, na Kipru, u Luksemburgu, Sloveniji, Finskoj i Švedskoj. Nasuprot tome, sistemi finansijske podrške su najrestriktivniji na francuskom govornom području Belgije, u Bugarskoj, Češkoj Republici, Grčkoj, Hrvatskoj, Litvaniji, Rumuniji i Slovačkoj.\nZnanje stranih jezika: Ovo je često važan faktor za donošenje odluke o studiranju u inostranstvu. Na Kipar, u Luksemburgu i nemačkom govornom području Belgije stavlja se veliki akcenat na učenje jezika u školama. U Irskoj i Škotskoj, unutar Velike Britanije, ne postoji obavezno učenje stranog jezika u školama.\nPriznavanje studija u inostranstvu (upotreba ECTS i Dodatka diplomi): Nemačka, Belgija i Španija ulažu znatne napore u praćenje upotrebe evropskih instrumenata koji pomažu studentima da im se priznaju studije u inostranstvu preko Evropskog sistema prenosa i akumulacije bodova (ECTS) i Dodatka diplomi, ali većina zemalja ne pridaje mnogo pažnje ovom pitanju.\nPodrška studentima u nepovoljnom položaju: Holandsko govorno područje Belgije, Nemačka, Italija i Austrija ističu se po tome što imaju i dobro razvijenu finansijsku podršku za studente u nepovoljnom položaju koji žele da studiraju i obučavaju se u inostranstvu i sisteme za praćenje mobilnosti u smislu socijalnog statusa.\nPregled mobilnosti je obuhvatio svih 28 država članica EU, kao i Island, Norvešku, Lihtenštajn i Tursku. To je prvi pregled faktora obuhvaćenih Preporukom Saveta iz 2011. godine o mobilnosti u svrhu učenja i biće osnova za buduće zajedničko praćenje na nivou EU, a sledeće ažuriranje je planirano za 2015. godinu.\nPregled mobilnosti je razvila Mreža Eurydice u bliskoj saradnji sa Evropskom Komisijom i savetodavnom grupom eksperata iz država članica. Eurydice je mreža nacionalnih jedinica, kojom koordiniše Evropska izvršna agencija za obrazovanje i kulturu (EACEA), koja pruža informacije o evropskim obrazovnim sistemina i politikama i vrši njihovu analizu.\nMEMO/14/07 Pregled mobilnosti: česta pitanja\nIzveštaj Eurydice: Prema Pregledu mobilnosti: uslovi za učenje u inostranstu u Evropi\nErasmus+ česta pitanja\nUvod u program Erasmus+ (kratak film)


Predavanje "Vrednost i značaj porodice u modernom društvu" u lazarevačkoj Gimnaziji - GEM info\nPredavanje „Vrednost i značaj porodice u modernom društvu“ u lazarevačkoj Gimnaziji\n13. maja 2022. Redakcija 0 Comments centar za kulturu, Gimnazija Lazarevac\nPovodom Međunarodnog dana porodice, koji se obeležava 15. maja, na inicijativu Centra za kulturu, u Gimnaziji Lazarevac je organizovano predavanje „Vrednost i značaj porodice u modernom društvu“. Predavanje je održano za učenike Gimnazije, profesore i predstavnike Opštine Lazarevac, a o ovoj temi je govorio podsekretar za obrazovanje Grada Beograda Igor Raičević.\nU lazarevačkoj Gimnaziji održano je predavanje „Vrednost i značaj porodice u modernom društvu“, povodom Međunarodnog dana porodice, koji se obeležava 15. maja. Gimnazija u Lazarevcu veliku pažnju posvećuje pitanju održanja porodice, istakla je direktorka Jasna Marković.\nGimnazija u Lazarevcu i ostale škole su rasadnik kvalitetnih ljudi i porodičnih vrednosti, pa je potrebno u budućnosti još više akcenat stavljati na porodicu, u cilju razvoja mladih, poručio je direktor Centra za kulturu Lazarevac Marko Mijušković.\nVažno je da naše društvo stvori uslove da svaka porodica ima što manje izazova kako bi svi mogli pravilno da se razvijamo, kaže podsekretar za obrazovanje Grada Beograda Igor Raičević.\nMeđunarodni dan porodice je proglasila Generalna skupština Ujedinjenih nacija 1993. godine. Praznikom se ističe značaj porodice u međunarodnoj zajednici. Prvi put je obeležen 15. maja 1994. godine.\nShare the post "Predavanje „Vrednost i značaj porodice u modernom društvu“ u lazarevačkoj Gimnaziji"\n← Lazarevački predškolci učestvovali u krosu „Kroz Srbiju“\nSutra važna utakmica za fudbalere Kolubare →


SKUPLJA STRUJA OD JESENI Za potrošače u Srbiji oko osam odsto - UžiceMedia\nNaslovna Privreda SKUPLJA STRUJA OD JESENI Za potrošače u Srbiji oko osam odsto\nStruja će najverovatnije poskupeti u opsegu od 7,7 do 7,9 odsto, od 1. septembra. To znači da će prosečan račun građana u Srbiji biti veći za oko 230 dinara.\nProsečna mesečna potrošnja domaćinstva je oko 400 kilovata, pa sa sadašnjom cenom, porezima i akcizom, prosečan mesečni račun za struju iznosi 2.930 dinara. Sa povećanjem od 7,9 odsto, prosečno poskupljenje će iznositi 231 dinar, a prosečan račun će biti 3.161 dinar.\nOdluka o novom poskupljenju, kako je pisao „Blic“, doneta je na osnovu analize stanja u Elektroprivredi Srbije, koja je urađena na zahtev Međunarodnog monetarnog fonda, a koja je pokazala da je cena proizvodnje električne energije viša od prodajne za domaćinstva i male kupce.\nPodsetimo, električna energija u Srbiji je poslednji put poskupela u decembru prošle godine i to za 3,9 odsto. Pre toga poskupela je u oktobru 2017. godine, i to za dva odsto, a tada je procenjeno je da je to mesečan račun prosečnog potrošača povećalo za 68 dinara.\nKako je tada objašnjeno, ovo povećanje bilo je jedna od mera u sklopu paketa za restrukturisanje EPS, do kojeg se došlo tokom razgovora s MMF, a nakon analize sa ekspertskim timom Svetske banke.\nNajjeftinije kilovate u Evropi plaćaju domaćinstva u Ukrajini svega 4,4 centa po kilovatsatu, dok je struja za građane najskuplja u Nemačkoj čak 30,88 centi za kWh, pokazuju zvanični podaci Evrostata za 2019. godinu.\nKilovat u Srbiji košta nešto više od 7 centi i četiri puta je jeftiniji nego u Nemačkoj.\nA u današnjem tekstu lista Danas pod naslovom „Struja će poskupeti iako EPS i sa ovom ostvaruje zaradu“, navodi se da će poslednjeg dana ovog meseca, a to je petak, 31. jul, nadležni u Srbiji, odnosno Agencija za energetiku, saopštiti odluku da će od 1. septembra, struja za potrošače u Srbiji poskupeti za 7,7 do 7,9 odsto odnosno 220 dinara, potvrdili su Danasu izvori bliski Elektroprivredi Srbije, nakon što se u javnosti pojavila vest da država planira poskupljenje struje.\nPrethodni tekstCOVID-19 I DALJE VELIKI BROJ INFICIRANIH U Okrugu potvrđeno još 148 pozitivnih\nSledeći tekstCOVID- 19 PREMINULO DEVET OSOBA Potvrđeno 167 novih slučajeva infekcije koronavirusom\nJEDANAESTI ŠLJIVOVAČKI SAJAM domaće rakije „Rakijada 2018.“


U posljednjem izvještaju Globalne inicijative protiv transnacionalnog organizovanog kriminala je navedeno da godišnje milioni eura od ilegalnih finansijskih tokova putuju kroz Bosnu i Hercegovinu, Crnu Goru i Srbiju.\nOvo je sadržano u izvještaju “Ilegalni finansijski tokovi (IFF) u Bosni i Hercegovini, Crnoj Gori i Srbiji: Ključni pokretači i trenutni trendovi”. Napomenuto je da je ovo nastavak izvještaja o ilegalnim finansijskim tokovima u Albaniji, Kosovu i Sjevernoj Makedoniji iz augusta 2020.\nKako je navedeno, izvještaj pruža detaljne informacije o načinima prenošenja nezakonito zarađenog novca iz tri ekonomije na korisnike kriminalnih radnji širom svijeta.\n– Kriminalno podzemlje pomjera svoj novac kroz svijet finansija, kako u regionu, tako i kroz offshore – rekao je jedan od autora izvještaja Robin Cartwright.\nKako je obrazloženo, izvještaj je analiza iz perspektive civilnog društva, zasnovan na opsežnim intervjuima sa zvaničnicima za borbu protiv pranja novca, policajcima, infrastrukturnim savjetnicima i predstavnicima civilnog društva širom regiona.\nUkazano je da iako izvještaj, kako je navedeno, baca svjetlo na taj fenomen, nezakonita priroda tih tokova otežava otkrivanje cijelog obima problema.\n– Nedostatak dostupnih podataka o svim komponentama i kanalima IFF-a, a posebno o pranju novca i kanalima trgovine, najvjerovatnije čine brojke predstavljene u izvještaju značajno potcijenjenim – smatra Cartwright.\nAutori su također napomenuli da je potrebno više istraživanja o tome kako se kriptovalute koriste za pranje novca.\nIzvještaj se bavi trima komponentama IFF-a – korupcijom, organizovanim kriminalom i utajom poreza. Prate se kanali preko kojih se kreće prljav novac i pokazuju da državne institucije u Bosni i Hercegovini, Crnoj Gori i Srbiji imaju, kako je konstatovano, ograničenu svijest i sposobnost da adekvatno odgovore na IFF.\nPoručeno je da korupcija ostaje ključni problem na Zapadnom Balkanu, a izvještaj se fokusira na tri studije slučaja: finansiranje nevladinih organizacija u Bosni i Hercegovini, odbrambenu industriju Crne Gore i infrastrukturne investicije u Srbiji.\n– Slučaj Srbije je posebno interesantan jer se čini da je korupcija u infrastrukturi povećala cijene troškova za 20-30 posto, ali nema institucionalnog odgovora koji bi to dokazao – istakao je koordinator Globalne inicijative za Srbiju i Kosovo Saša Đorđević.\nNaglasio je da odbrambena industrija u Crnoj Gori zaslužuje veliku pažnju s obzirom na, kako je izjavio, lošu kontrolu u zemlji nad rizikom nabavke i upravljanjem finansijskim i operativnim rizikom.\n“U Bosni i Hercegovini 30 posto radne snage neformalno zaposleno”\nKada je u pitanju utaja poreza, u izvještaju je navedeno da je Zapadni Balkan svake godine uskraćen za 200 miliona eura zbog ilegalne trgovine duhanom te da se porez na dohodak izbjegava plaćanjem radnika u gotovini.\nKao primjer za prethodno navedeno istaknuto je to da je u Bosni i Hercegovini skoro 30 posto radne snage neformalno zaposleno.\nUpozoreno je da su milijarde eura uvoza ranjive na lažno fakturisanje diljem Zapadnog Balkana.\nU pogledu organizovanog kriminala, u izvještaju se potcrtano da trgovina drogom, falsifikovanom robom i krijumčarenje migranata stvaraju nezakonite finansijske tokove velikih razmjera.\n– Tržište krijumčarenja migranata u 2020. procijenjeno je na skoro 8,5 do 10,5 miliona eura samo u Bosni i Hercegovini – rekla je koordinatorica Globalne inicijative za Bosnu i Hercegovinu Anesa Agović.\nGdje se najčešće pere nezakonito stečeni novac\nPrihodi zarađeni od korupcije, utaje poreza i organiziranog kriminala koji se zatim, kako je navedeno, peru u ekonomijama Bosne i Hercegovine, Crne Gore i Srbije procjenjuju se na dva do pet posto godišnjeg BDP-a svake države – ukupno 1,5 milijardi do 3,75 milijardi eura.\nSmatra se da većina tog novca ide u građevinarstvo, nekretnine, turizam i kockanje.\nU izvještaju je zaključeno da je unatoč značajnim naporima vlada da spriječe ovu vrstu kriminala, provedba novih zakona i propisa ograničena.\n– Ovo obeshrabruje javni i privatni sektor od ulaganja u osnovnu infrastrukturu. To lišava legalnu ekonomiju resursa potrebnih za održivi razvoj, poput ulaganja u zdravstvo, škole, socijalnu pomoć i javnu sigurnost – rekla je jedna od autorica izvještaja Kristina Amerhauser .\nOcijenjeno je da problem IFF-a nije dobro shvaćen te da je nedovoljno istražen.\n– Nadamo se da će fokus Globalne inicijative na ovu temu povećati svijest o problemu i potaknuti učinkovitiju prevenciju i odgovore – zaključila je Amerhauser.\nO Globalnoj inicijativi\nGlobalna inicijativa protiv transnacionalnog organizovanog kriminala (GI-TOC) je mreža, kako je navedeno, profesionalaca koji rade na prvim linijama borbe protiv ilegalne ekonomije i kriminala.\n– Kroz globalnu mrežu opservatorija civilnog društva za ilegalnu ekonomiju, pratimo trendove i radimo na izgradnji dokaza za efikasnije javne politike, širimo stručnost naše mreže i kataliziramo multisektorske i holističke odgovore na čitav niz kriminalih aktivnosti – ističu.\nS Fondom za otpornost Globalne inicijative, podržavaju aktiviste i lokalne nevladine organizacije koje rade u oblastima u kojima kriminal, kako je istaknuto, kritično podriva sigurnost i životne šanse ljudi.


Uručene donacije od prihoda sa vaterpolo turnira u Boru - Ist Media\n04:49: PM utorak 26 januara, 2021\nUručene donacije od prihoda sa vaterpolo turnira u Boru\nPosted on 29. jula 2016. at 11:43 by Ivana\nBOR, (IST Media) Dečijoj klinici u Tiršovoj, danas je na Borskom jezeru uručen najveći deo prihoda sa humanitarnog vaterpolo turnira osam nacija, koji je ovog meseca održan u Boru.\n“Tiršovoj” je simbolično uručen veliki ček od dva miliona dinara za kupovinu neophodne opreme, dok su borsko i majdanpečko dečje odeljenje dobili po 400 hiljada dinara.\nU ime uprave bolnice u Tiršovoj i dece koja se leče u toj ustanovi Vaterpolo savezu, opštini Bor i RTB-u Bor zahvalila se dr Mirjana Raičević, načelnica Odeljenja neurohirurgije u Tiršovoj, a ispred dečjeg odeljenja borske i majdanpečke bolnice, doktorke Slavica Vučković i Marija Stefanović.\n“Kompletan trošak organizacije vaterpolo turnira pokriven je iz donacija i od novca prikupljenog prodajom ulaznica”, rekao je generalni direktor RTB, Blagoje Spaskovski, koji je u ime tog preduzeča i opštine Bor uručio ček.\nDirektor Vaterpolo Saveza Srbije Nemanja Marjan zahvalio se Boru na gostoprimstvu i organizaciji, te svim Boranima preneo pozdrave ovog Saveza.\nNa vaterpolo turniru u Boru učestvovale su reprezentacija Italije, Španije, Brazila, Francuske, Japana, Grčke, Crne Gore i Srbije, koje će se u avgustu takmičiti i na Olimpijskim igrama u Rio de Žaneiru.


EU odobrila vakcinu kompanije Džonson i Džonson | Blok vesti\nEU odobrila vakcinu kompanije Džonson i Džonson\nEvropska agencija za lekove (EMA) je danas odobrila vakcinu kompanije Džonson i Džonson koja se daje u jednoj dozi.\nTo je četvrta vakcina odobrena u Evropskoj uniji, nakon vakcina Fajzer-Bionteka, Astra Zeneke i Moderne.\nEvropska agencija za lekove saopštila je da se preporučuje starijima od 18 godina.\nEMA je saopštila da je dala preporuku za odobrenje "nakon što je temeljnom procenom podataka kompanije Džonson i Džonson utvrđeno da ispunjava kriterijume efikasnosti, bezbednosti i kvaliteta".\nPrevious articleKovid19: U poslednja 24 sata zaraženo 4.595 građana Srbije, preminula još 24 obolela\nNext articleTO JE BOLELO VIŠE OD NOŽA U LEĐIMA: Monika Seleš otkrila šta joj je bilo najstrašnije životno iskustvo


SAD: Izvinjenje zbog maske sa Davidovom zvezdom\nDejn Hiks, vlasnik lista Anderson kaunti rivju (The Anderson County Review) i predsednik Republikanske stranke u okrugu Anderson u istočnom Kanzasu, u fejsbuk postu je objavio da će ukloniti >> Pročitaj celu vest na sajtu Radio Televizija Vojvodine << karikaturu nakon "nekih iskrenih i poučnih razgovora sa jevrejskim liderima u Sjedinjenim Državama i inostranstvu".\nKarikatura, koja je objavljena u petak i koja je sutra trebalo da se nađe u listu, izazvala je brojne kritike i privukla međunarodnu pažnju, kao i post na blogu koji je Hiks objavio u svoju odbranu.\nPredsednik Republikanske stranke na nivou države ocenio je karikaturu kao "neprikladnu", dok je demokratska guvernerka Kanzasa Laura Keli, koja je karikaturu zajedno sa mnogima opisala kao antisemitsku, pozvala da ona bude uklonjena.\nDejn Hiks je u saopštenju naveo da priznaje da karikatura jako bolna za pripadnike kulture koji su tokom istorije pretpreli puno patnje i da on nikada nije imao nameru da ih povredi, preneo je Asošijeted pres.\nNa karikaturi guvernerka Kanzasa nosi masku sa Davidovom zvezdom, pored izmenjene fotografije na kojoj su prikazani ljudi kako se ukrcavaju u vagone, dok je u naslovu navedeno kako Keli poziva građane da stave masku i zakorače u vagon.\nKeli nije odmah odgovorila na Hiksovo izvinjenje, a iz njene kancelarije je saopšteno da bi ona mogla da komentar povodom ovog događaja na konferenciji za novinare koja će se održati danas.\nGuvernerka Kanzasa je naredila obavezno nošenje maski na javnim mestima nakon što je broj zaraženih korona virusom u ovoj državi skočio na skoro 16.000 u petak, kada je u Kanzasu okončan najviši porast broja obolelih od početka pandemije zabeležen u prethodne dve nedelje.\nPredsednik Republikanske stranke u istočnom Kanzasu, vlasnik jednog nedeljnika, izvinio se zbog karikature koju je nameravao da objavi, a na kojem je odredba o obaveznom nošenju zaštitnih maski na javnim mestima u ovoj državi izjednačena sa genocidom koji su nacisti sproveli nad Jevrejima...Dejn...


Vesti online / Srpski informativni portal / Hajkom otimaju imovinu\nNa meti: Đokica Stanojević\nStanojević je mesto predsednika opštine napustio 1993, a politiku u potpunosti 1996. i do sada se nije spominjao u bilo kakvom kontekstu vezano za zločine nad Albancima. Međutim, on godinama unazad organizuje dolazak raseljenih Đakovčana o verskim praznicima, u crkvu koja se nalazi u srpskoj ulici u centru Đakovice. Gotovo svaki dolazak su pratili protesti, a često su autobusi sa raseljenim Srbima bili kamenovani. Poslednji dolazak za Božić otkazan je zbog javnih pretnji upućenim Srbima.\nZahtev za optužnicu\n- Imamo i dokaze da je bivši predsednik opštine Đakovica Đokica Stanojević 1998. i 1999. dočekivao paravojne snage Vojislava Šešelja, Arkanove grupe i grupe frenkijevaca - tvrde u pismu predstavnici albanskih nevladinih organizacija u Đakovici, a u zahtevu za podizanje optužnice pored njega pominju se i Atanas Kokolanski, Zdravko Vintar i Goran Jeftović.\nU pismu tužiocu Osnovnog tužilaštva u Đakovici Aljiju Seljimaju, nevladine organizacije, iza kojih stoje članovi Samoopredeljenja, navode da bi "na osnovu dokaza koje poseduju, Stanojević trebalo da bude optužen i da mu se sudi za zločine protiv civilnog stanovništva u Đakovici tokom 1998. i 1999".\n- To su čiste laži. Tada sam u potpunosti izašao iz politike, nisam bio član nijedne partije, radio sam u fabrici vina i sokova Bambi u kojoj je od 750 osoba, radilo 680 Albanaca. Iza ovog perfidnog i dvoličnog poteza nevladinih organizacija stoji zapravo petoro ljudi i znam da im je tužilaštva u Đakovici odgovoreno da tu prijavu odnesu u Prištinu. Oni su takođe tražili da mi se i zabrani ulazak u Đakovicu do okončanja sudskog procesa. Kad su na Badnji dan organizovali hajku po gradu, zvali su odbornike, predsednika opštine da im se pridruži u protestu protiv nas, ali niko nije došao - kaže Stanojević.\nOn ističe da je sve ovo smišljeno da bi se Srbi odvratili od dolaska u rodni grad i najavljuje tužbu protiv potpisnika prijave.\n- Svi Srbi koji dolaze sa mnom i ja lično, imamo ogromnu imovinu u samom centru Đakovice, nismo je prodali i ti koji protiv nas protestuju je nelagalno koriste i pokušavaju da je na ovaj način otmu. Udruženje Đakovčana je uvek pokušavalo da širi mir i toleranciju - ističe Stanojević.


SUD BiH: Po informacijama koje posjedujemo, Dodik ima više nekretnina u Srbiji i Rusiji | Kliker.info\nSUD BiH: Po informacijama koje posjedujemo, Dodik ima više nekretnina u Srbiji i Rusiji\nNakon izjave za medije člana Predsjedništva Bosne i Hercegovine Milorada Dodika, u kojoj tvrdi da predsjednik Suda ima neograničenu moć da daje saglasnost za prisluškivanje te da Ranko Debevec ima špansko ime i prezime, uslijedilo je javno saopštenje Suda BiH.\n“Nalozi predsjednika Suda Bosne i Hercegovine, koji se izdaju po prijedlogu direktora Obavještajno-sigurnosne agencije Bosne i Hercegovine, za određivanje mjera tajnog praćenja telekomunikacija, izdaju se u skladu sa Zakonom o OSA-i BiH.\nZakon o Obavještajno-sigurnosnoj agenciji Bosne i Hercegovine propisuje proceduru predlaganja, određivanja, provođenja i obustavljanja mjera tajnog praćenja. Predsjednik Suda Bosne i Hercegovine prema tome nema neograničenu moć za davanje saglasnosti za prisluškivanje”, kaže se u saopštenju.\nDodaju da statistički podatak o izdatim nalozima sadrži i naloge koje je predsjednik Suda Bosne i Hercegovine obustavio uz obrazloženo rješenje.\nNaglašavaju da to, svakako dopunjuje demanti da predsjednik Suda ima neograničenu moć da daje saglasnost za prisluškivanje.\nOsvrćući se na Dodikovo priznanje u NSRS da prisluškuje opoziciju, Sud BiH navodi:\n“Valjda je iz istupa Dodika, u medijima i u NSRS, jasno da upravo on izdaje naloge za nezakonito prisluškivanje opozicije i građana u Republici Srpskoj, a ne predsjednik Suda BiH, kako je Dodik priznao u više svojih javnih istupa, pa čak i za skupštinskom govornicom.”\n“Ranko Debevec, predsjednik Suda Bosne i Hercegovine, poziva Milorada Dodika, člana Predsjedništva BiH, da javnosti prezentuje koje je to „špansko ime“ Ranka Debevca, jer bi ga jako radovalo da ga i sam sazna”, stoji u saopštenju.\nNaime, sama izjava Dodika u kojoj kaže: „Mi smo to provjerili kod španskih vlasti“, jasno govori da Dodik, kako se navodi, ima političku kontrolu nad određenim institucijama iz pravosudnog sistema i da to nije Sud Bosne i Hercegovine.\nTa činjenica posebno raduje, poručuju iz Suda BiH, jer Sud BiH nije pod političkom kontrolom Dodika, niti bilo koje druge političke opcije.\n“Za Dodika očito nije problem što on ima državljanstvo Srbije i, po informacijama koje posjedujemo, više nekretnina u Srbiji i Rusiji, i kao takav je član Predsjedništva države Bosne i Hercegovine, već je problem da li predsjednik Suda, koji se rodio i veliki dio života proveo u Sarajevu u Bosni i Hercegovini, kao pripadnik Jevrejsko-sefardske zajednice porijeklom iz Španije, ima, eventualno, špansko državljanstvo”, ističe se u saopštenju.\n“Posebno je pitanje o navodnim krivičnim djelima korupcije, koje Dodik spominje te ga pozivamo da o istom objavi dokaze, jer će, u protivnom, protiv istoga biti podnesena tužba po Zakonu o zaštiti od klevete”, naglašavaju u saopštenju Suda BiH.


Za Ameriku STO je "potpuno neadekvatna" organizacija\nSjedinjene Američke Države nazvale su Svetsku trgovinsku organizaciju (STO) “potpuno neadekvatnom”, nakon što je ona kritikovala administraciju predsednika Donalda Trampa za uvođenje carina Kini.\nSTO je saopštila ranije da SAD krše globalna trgovinska pravila nametanjem carine na kinesku robu u vrednosti od više od 200 milijardi dolara u okviru Trampovog trgovinskog rata s Kinom.\nMeđutim, tročlani panel STO je saopštio da se carinama krše trgovinska pravila jer se primenjuju samo na Kinu i iznad su maksimalnih stopa na koje je prethodno pristala američka vlada.\nKako piše Gardijan, ta odluka je podstakla Trampa, koji je već povukao SAD iz Uneska i Svetske zdravstvene organizacije (SZO), da kaže u Vašingtonu da mora nešto da “preduzme u vezi sa STO jer puštaju Kinu da prođe nekažnjeno”.\nTrgovinski predstavnik SAD Robert Lajthajzer je izdao saopštenje u kojem je naveo: “Izveštaj panela potvrđuje ono što Trampova administracija govori već četiri godine – STO je potpuno neadekvatna da zaustavi štetne tehnološke prakse Kine. SAD se mora omogućiti da se brane od nefer trgovinskih praksi, a Trampova administracija neće dopustiti Kini da koristi STO da bi iskorišćavala američke radnike, kompanije, farmere i zemljoradnike.”\nSAD će najverovatnije uložiti žalbu na odluku STO. Slučaj bi na taj način zapao u “zakonski vakuum” jer je Vašington već blokirao imenovanje sudija u apelacionom telu STO, sprečavajući ga da uspostavi minimalan broj koji je potreban da bi se izvršilo saslušanje.\nPanel je preporučio da SAD svoje mere “usklade sa obavezama”, ali je i podstakao dve strane da rade na rešenju celokupnog spora.\nTokom dvogodišnjeg trgovinskog rata s Pekingom Tramp je pretio carinama na gotovo celokupan kineski uvoz od više od 500 milijardi dolara pre nego što su dve zemlje u januaru potpisale trgovinski sporazum “faza 1”.\nDok je kretao iz Bele kuće na izborni miting u Pensilvaniji u utorak, Tramp je poručio da je potrebno da bolje razmotri odluku STO, ali je dodao: “Nisam veliki fan STO, to je ono što trenutno mogu da vam kažem. Možda su nam učinili veliku uslugu.“\nJapanci angažovali ROBOTE u “korona hotelima”


DISKUSIJA O KNJIZI: "ODVOJENI SVETOVI" SVONI HANT\npetak, 23.mart 2012.\nImamo čast da Vas pozovemo da učestvujete u diskusiji o knjizi Svoni Hant „Odvojeni svjetovi – bosanske pouke za globalnu sigurnost“ (Swanee Hunt, „Worlds Apart“).\nKnjiga “Odvojeni svetovi” govori o dobronamernom spoljno-političkom establišmentu,koji se često oglušuje o glasove običnih ljudi. U fokusu knjige je rat u Bosni, ali i svaka situacija koja podstiče na razmatranje vojne intervencije na humanitarnoj osnovi.\nSvoni Hant je bila ambasadorka SAD u Austriji (1993-1997.), za vreme trajanja rata u BiH. Bila je blisko uključena u politiku SAD prema Balkanu, više puta je proputovala nekadašnju SFRJ, pokušavajući da shvati problematična odlaganja strane vojne intervencije. U tu svrhu, vodila je stotine razgovora sa političarima, izbeglicama, sveštenstvom, humanitarnim radnicima, diplomatama, vojnicima...\nU knjizi „Odvojeni svjetovi“, osamdeset vinjeta naizmenično pričaju o onima koji proživljavaju rat u BiH i o pripadnicima „međunarodne zajednice” koji odlučuju da li će i na koji način intervenisati. Iz ovih priča, a većini je i lično prisustvovala, Hant izvlači pouke koje se mogu primeniti na konflikte širom sveta.\nTe pouke, u kojima se jasno vidi da „insajderi“ i „autsajderi“ deluju odvojeno, „ne mogu se izvući izdaleka“, kaže ona, i dodaje da samo „povezivanjem ovih svetova možemo izgraditi jaču paradigmu inkluzivne međunarodne sigurnosti“.\nO knjizi govore: Svoni Hant, autorka, Miloš Vasić, novinar nedeljnika Vreme, Borka Pavićević, dramaturškinja, Marijana Toma, istoričarka, Staša Zajović, aktivistkinja „Žena u crnom“\nModeratorka: Maja Mićić, direktorka Inicijative mladih za ljudska prava


Gorenje Grupa donira regionu pomoć u vrednosti od 250 000 evra | CityMagazine\nGorenje Grupa pruža pomoć poplavljenim područjima u Srbiji, BiH i Hrvatskoj, donacijom od 250.000 evra u aparatima i besplatnom servisiranju Gorenje aparata u Srbiji.\nOsim donacije u aparatima, od 28. maja do 21. juna trajaće akcija besplatnog servisiranja Gorenje aparata u poplavljenim područjima Srbije. Svi građani iz ugroženih delova zemlje mogu da se jave Gorenje Servisu na broj telefona 0700 100 700, za intervenciju i sve detalje u vezi sa ovom akcijom. Besplatno servisiranje se finansira iz marketinškog budžeta Gorenja Beograd, kao i donacijama zaposlenih koji su se odrekli dela zarade.\n˝Wine Advocate˝ i Robert Parker sa visokim ocenama za čak osam vina vinarije Tikveš gorenje


Kragujevac rodno mesto srpske enigmatike – Čikoš prvi začikavao i zagonetao - Pančevo.city\nPrestonica moderne Srbije ujedno je i rodno mesto srpske enigmatike. Svoje prve enigmatske radove u „Zabavniku” Dimitrija Davidovića objavljivao je Vladislav Stojadinović Čikoš, službenik u administraciji kneza Miloša i poznati pesnik, pisac i novinar\nKao što je kolevka mnogih državnih institucija i ustanova kulture, Kragujevac, prestonica moderne Srbije, isto je tako i rodno mesto srpske enigmatike. Sem države, ustava, vojske, sudstva, školstva i pozorišta u vreme dok je naš grad bio prestonica kneza Miloša Obrenovića (1818- 1841) u Kragujevcu su po prvi put među Srbima zaživele i lutrija, bilijar, pa i srpska enigmatika. Pojavljivanju enigmatike kao vida sofisticirane zabave „kumovala” je štamparija smeštena u našem gradu pomoću koje je Dimitrije Davidović štampao prva srpska glasila „Novine serbske” i „Zabavnik”.\nDimitrije Davidović, novinar i pokretač glasila u koima je objavljivana enigmatika\nI ilustrovani list za malu srpčad „Srpče”, koji je izlazio od 1882. do 1886. godine i okupio saradnike poput Vojislava Ilića, Branislava Nušića, Ljubomira Nenadovića i Milovana Glišića bio je popularan među mladim Kragujevčanima i nije mogao bez njihovih priloga i odgonetki. Uredništvo „Srpčeta” pohvaljuje odgovore i rešenja Božidara Jankovića, gimnaziste drugog razreda, Miloja Ćurčića, kragujevačkog trgovca, gimaziste Miloša A. Barjaktarevića, njegovog vršnjaka Milana H. Markovića i po prvi put enigmatkinje iz našeg grada Ljubice Bajšićeve. Svi oni su se istakli u autentičnom srpskom enigmatskom žanru „koštunjac” (po tvrdom orahu) do čijeg se rešenja dolazilo misaonim procesom „skidanja sloja po sloja ljuski od pitanja i zagonetki”.\nPri kragujevačkoj gimnaziji 1868. godine osnovana je đačka družina „Podmladak” i izdavala istoimeni časopis koji je pre Drugog svetskog rata imao obaveznu rubriku – ukrštene reči. Prva moderna ukrštenica objavljena je 1913. godine u Americi, a sastavljač pod pseudonimom „Albe” (Aleksandar Bečanović – učenik osmog razreda Gimnazije) išao je u korak sa svetskim enigmatskim trendovima. Njegove ukrštenice objavljene u „Podmlatku” 1940. godine po objektivnom i strogom mišljenju istoričara enigmatke u „rangu su sa ukrštenim rečima objavljivanim u SFRJ sedamdesetih godina. Inače, Aleksandar Bečanović objavljivao je u „Podmlatku” i veoma zapažene pesničke radove.\nU međuratnom periodu Dobrivoje Dicić (1920. Kragujevac – 1943. Mathauzen) sa pesnikom Ratkom Zvrkom uređivao je enigmatski list „Znak pitanja”. Enigmatikom se uspešno bavio i pesnik i dramski pisac Milivoje Knežević (1899-1973), rođen u Kragujevcu.\nIz tog period treba izdvojiti i Kragujevčane Oliveru Marković Taranović, čija su specijalnosti bile „skandinavke” i rebusi, i majstora šahovske problemske enigmatike Mihajla Milanovića.


Njemačka nastavlja da podržava Fudbalski savez Kosova ⋆ Balkan PlusBalkan Plus\n22.03.2019 u 08:38\nNemačka ambasada izjavila da će Nemačka i dalje podržavati Fudbalski Savez Kosova (FSK) sa nemačkim fudbalskim ekspertom preko Nemačke Olimpijske Sportske Konfederacije (NOSK), navodi se u saopštenju.\nNemački fudbalski ekspert, Mšel Nes, će i dalji biti sekundiran na Kosovu, kako bi podržao Fudbalski Savez Kosova jednu godinu. Takođe on pomaže Fudbalski Savez Kosova od 2017. godine.\nAmbasador Kristijan Helt je povodom toga izjavio da mu je drago što će nastaviti da podržavamo razvoj kosovskog fudbala preko fudbalskog eksperta Mišela Nesa, sa specijalnim fokusom na dečiji i omladinski fudbal, uključujući ženski i fudbal za devojčiće.\nSekretar FSK-a Erol Saljihu pozdravio je saopštenje i pohvalio trajnu saradnju između Nemačke i Kosova na polju fudbala.\nU saopštenju se dodaje da će u saradnji sa FSK-om, glavni fokus nemačkog fudbalskog eksperta biti da ojača razvoj i proširivanje kosovske tehničke fudbalske infrastrukture. To uključuje savetovanje FSK-a posebno na poljima osnovnog i naprednog treninga za trenere, program za poboljšavanje fudbalskih struktura na regionalnom i nacionalnom nivou sa posebnim fokusom na dečiji i omladinski fudbal uključujući ženski i fudbal za devojčiće, kao i fudbal u školama i podršku formiranju omladinskih reprezentativnih timova.\nCrvena zvezda prodala igrača koji je srušio Liverpul\nIbrahimović: Utakmice Barce i Reala su precijenjene, derbiji Intera i Milana su veći\nZidane: Najbolje bi bilo da Bale može otići već sutra


Kup Srbije: Čukarički deklasirao Partizan\nKup Srbije / INFO, Foto: Informer.rs\nBranioci trofeja u Kupu Srbije izgubili su od Čukaričkog sa 4:2, u prvoj polufinalnoj utakmici.\nPartizan je došao na Banovo brdo rešen da pobedom prebrine sve brige uoči revanša, ali je domaćin fantastično koristio sve šanse koje im je nesigurna odbrana rivala pružila.\nBojić i Kajević su načeli crno-bele, a Mudrinski ih je dotukao u poslednjim trenucima nadoknade – 4:2 (2:2).\nIzjava trenera Partizana nakon poraza:\n„Zaista smo igrali katastrofalno u odbrani, primili smo četiri gola posle katastrofalnih grešaka. Stvorili smo veliki broj šansi, dali dva gola, ali je nemoguće pobediti kada ovako primate golove. Koncentracija u defanzivi je bila nula, zaista nemam objašnjenje. Nije normalno da ovakve golove primamo, ovo je najkatastrofalnija igra u defanzivi koju sam doživeo u Partizanu. Ako ovako poklanjamo, nema šanse da pobedimo nikoga, to je nemoguća misija“, rekao je Đukić.\nUveliko su krenule presija na upravu od strane navijača o smeni trenera, kao i iskazivanje popriličnog nezadovoljstva povodom igre crnobelih. Na sve to, ukazuju da im „proleće u Evropi“ koje je obezbedila baš ova ekipa sa istom trenerskom potavom, ne znači ništa i da nakon poraza od Crvene Zvezde ovo je nije bilo ono čemu su se nadali.\nPrevious articleRaspisan je konkurs za uređenje malih urbanih celina\nNext articleU Novom Sadu otvoren mts Biznis centar


Novčano kažnjeno 45 ljudi privedenih juče na Gazeli\nKo nije dobio 100 evra, može da se žali\nIshrana i omiljene vežbe Dženifer Aniston\nDirljiv snimak dečaka i psa raznežio svet (video)\nOvo je najmanji zatvor na svetu (foto)\nNovi sistem kažnjavanja za nepropisno parkiranje – nova glavobolja\nUznemirujući Džordž Flojd izazov širi se društvenim mrežama (foto)\nNaučnici otkrili: Ovo je idealno vreme za seks\nŠokantna izjava Trampa: „Ovo je divan dan za Džordža Flojda“ (video)\nNe dozvolite mozgu da se osuši – radite ovo!\nStarija žena smislila bizaran plan da ukrade skupu odeću (video)\nA. J. 30. marta 2020. 14:18\nZbog kretanja odnosno vožnje na mostu Gazela u vreme policijskog časa u Prekršajni sud u Beogradu juče popodne privedeno je 45 okrivljenih i svima su izrečene osuđujuće presude sa novčanim kaznama.\nSud je u ovim slučajevima mahom izricao minimum predviđene kazne od 50.000 dinara, dok je jednom licu izrečena kazna od 100.000 dinara, precizirala je za Tanjug predsednica Prekršajnog suda u Beogradu Olivera Ristanović.\nOna je ukazala da je u nekoliko slučajeva, gde su u kolima zatečeni roditelji sa decom sud izrekao kazne ispod zakonskog minimuma – manje od 50.000 dinara, jer su roditelji izrazili kanjanje za svoj postupak.\n“Takođe su obećali da više neće ponoviti prekršaj i svoju decu dovoditi u situciju da završe u policiji, pa u sudu”, rekla je Ristanović napominjući da je sud imao razumevanja u ovakvim situacijama.\nSud je takođe pokazao razumevanje i za one građanje koji nisu znali da je policijski čas juče počeo u 15 sati, jer je to ujedno bio i prvi dan kada je počela da važi produžena zabrana kretanja vikendom.\nEvo koliko građana je novčano kažnjeno tokom vanrednog stanja\nPrivedeno 17 osoba u Braće Jerkovića: Gosti igrali šah, domine i mice,…\nLančani sudar na Gazeli, stigla hitna pomoć\nPolicijska kontrola na mostu Gazela juče popodne imala je pune ruke posla, upravo ovim povodom.\nZa kršenje policijskog časa, odnosno Uredbe Vlade o zabrani kretanja na javnom mestu, zaprećena je kazna od 50 do 150 hiljada dinara.\nNovčana kazna u ovoj vanrednoj situaciji , u skladu sa preporukama, ne preinačava se u zatvorsku kaznu iz razloga sprečavanja širenja zaraze korona virusom u penalnim ustanovama.\nPredsednica Prekšajnog suda u Beogradu navela je i da je od početka važenja Uredbe Vlade Srbije o zabrani kretanja na javnom mestu od 21. marta, taj sud do danas izrekao 180 osuđujućih presuda.\nJoš šest predmeta je u toku, navela je Ristanović.\nSvima koji su kršili zabranu kretanja, i kada je reč o policijskom času i kada je reč o starijim licima koja su napuštala domove, sud je izrekao osuđujuće presude sa novčanim kaznama, napomenula je ona.\nUkazala je da su to prvostepene presude donete u hitnom postupku, dok će se žalbe izjavljivati u redovnom postupku.\nTakođe je navela da će se novčane kazne izvršavati nakon okončanja vanrednog stanja, napominjući da su pojedini osuđeni građani već tražili da kaznu plate na rate.\ngazelakršenje samoizolacijenovčana kazna\nPovremeni pljuskovi, prilagoditi vožnju uslovima na putu\nI sutra promenljivo sa pljuskovima i grmljavinom, do 28…\nNovi sistem kažnjavanja za nepropisno parkiranje – nova…


Novogodišnja jelka od otpada u Beogradu - Zelena stranka\nPočetna VestiNovogodišnja jelka od otpada u Beogradu\n23.12.2018.\t Vesti, Akcije\nZelena stranka postavila je danas na Zrenjaninskom putu, kod supermarketa Roda, novogodišnju jelku okićenu smećem. Specijalna jelka visoka dva metra, napravljena je od 370 različitih plastičnih flaša, a ukrašena je sa 70 limenki od piva i sokova. Sav otpad pokupljen je za sat vremena u radijusu od 100 metara od mesta postavljanja jelke.\nU akciji su, zajedno sa Zelenom strankom, učestvovale grupe i udruženja građana koje se bave ekološkim pitanjima i zaštitom životne sredine, udruženje „EKO – Pančevački Rit“i udruženje „Bela Čaplja 1165“.\nTeme: akcijaZelena strankazaštita životne sredineotpadplastika


Rim: Masovno hapšenje anarhista\nItalijanska antiteroristička policija izdala je naloge za hapšenje 10 anarhista koji su dio istrage bombaških napada u Italiji, Frankfurtu i Parizu.\nPolicija je, kako prenose italijanski mediji, izvršila 40 pretresa stanova širom Italije, tokom istrage protiv članova Ustaničke neformalne anarhističke federacije (FAI) i Međunarodnog revolucionarnog fronta.\nOvi pokreti su osumnjičeni da su sproveli napade 2009. godine na milanski Bokoni univerzitet, kao i 2011. na šefa italijanske “Ekvitalia” poreske agencije, “Deutche bank” u Frankfurtu i grčke ambasade u Parizu.\nDva naloga pod optužbom “Međunarodnog terorizma” izdata su za anarhistima koji se nalaze Švajcarskoj i Nemačkoj, kod kojih je pronađen dokazni materijal, i koji su osumnjičeni da su “mozgovi” napada.\nFAI se dovodi u vezi su serijom napada pismima-bombama. Prošle godine je jedan sumnjivi paket za šefa “Deutche bank” na vrijeme otkriven, dok je drugi za šefa italijanske poreske agencije eksplodirao i povrijedio primaoca.\nU maju je grupa preuzela odgovornost za hice ispaljene na šefa Ansaldo nukelarne jedinice u italijanskoj kompaniji “Finmekanika”.


Nova ključna reč u kosovskom čvoru – 'razgraničenje'\nB92, Spasoje Veselinović\t27.07.2018 07:33\nRešavanje situacije u vezi sa Kosovom i Metohijom je ključna tema srpskog političkog vrha, a poslednjih dana je u raspravu “uveden“ novi pojam – razgraničenje.\nZvanični Beograd u pregovorima sa Prištinom, pod pokroviteljstvom Brisela, deklarativno insistira na kompromisnom rešenju, ali do sada šira javnost nije imala priliku da se upozna sa time šta zapravo to znači.\nNovu “ključnu reč“ je u javni prostor uneo ministar odbrane i predsednik Pokreta socijalista, jedne od niza partija koje su do pozicije političke moći i odgovornosti došle kroz saradnju sa vladajućom Srpskom naprednom strankom.\nAleksandar Vulin je za Kurir rekao da je za Srbiju “prihvatljivo kompromisno rešenje za Kosovo razgraničenje i zaustavljanje širenja ’velike Albanije’“.\nPojam “razgraničenje“ u geopolitičkoj terminologiji je srpska reč za popularniji i korišćeniji naziv – demarkacija.\nTaj pojam je domaća javnost mogla da upozna u slučaju rešavanja pograničnog spora između Crne Gore i “države Kosovo“.\nDemarkacija je prvi put pomenuta u sporu Beograda i Prištine pre nekoliko dana, kada je prištinska štampa prenela da je razgraničenje između Kosmeta i centralne Srbije sledeći uslov koji će Brisel postaviti obema strama.\nIstovremeno, pojedini i srpski i kosovski mediji su preneli da je KFOR “postavio granicu između Kosova i Srbije u selu Karačevo, u opštini Kamenica“. To je demantovao portparol mirovne misije koja je uspostavljena rezolucijom 1244.\n“KFOR ne iscrtava granice i zamena znakova duž administrativne linije nema veze sa iscrtavanjem granice“, rekao je Kvendron Kastrati.\nKada se govori o “razgraničenju“, nije izvesno da li oni koji taj pojam pominju misle na odvajanje u smislu podele teritorije Kosova i Metohije ili na već postojeće administrativne prelaze koje vlasti u Prištini smatraju svojom granicom u odnosu na Srbiju.\nU tom smislu je nedavno objavljeno i otvoreno pismo vladike Teodosija u kom je povezao “teritorijalnu podelu“ i “razgraničenje Srba i Albanaca“.\n"Da li to znači da ćemo doći u situaciju da većina kosovskometohijskih Srba koji žive južno od reke Ibar treba da se iseli iz svojih domova i napusti svoje najvažnije svetinje – Pećku patrijaršiju, Dečane, Gračanicu, Prizren?", upitao je vladika.\nNa to je hitro odgovorio predsednik Srbije i SNS Aleksandar Vučić, istakavši da ćemo za 20 godina, ako sada ne budemo rešili pitanje Kosmeta – izgubiti sve.\n“Nećete razgraničenje sa Albancima? Nema problema, kažite ljudima da se spremimo da branimo Vranje za 40 godina. Zar mislite da se naši ne iseljavaju već danas? U obraćanju koje ću imati sve podatke ću izneti", rekao je Vučić.\nPodsetimo, ideju o podeli teritorije Kosova i Metohije je u poslednjim godinama najglasnije zagovarao potpredsednik vlade i šef diplomatije Ivica Dačić.\nAko se može verovati medijima, kako prištinskim, tako i beogradskim, takva ideja nije toliko strana novoj administraciji u Vašingtonu, ali uz “razgraničenje“ rado se dodaje i glagolska imenica “priznanje“.\n1. Шибицари по свом обичају продају муда за бубреге, даће Косово за останак у фотељама а народ нека се пуши


Objavljeno: 11:38, 21. априла 2018.\n„Od 2014. godine, svi mi, kupujući gorivo na benzinskim stanicama, zapravo uplaćujemo 2,6 dinara ili sa PDV-om 3,12 dinara u budžet Republike Srbije za kupovinu obaveznih rezervi„, napominje Mićović, ali istovremeno dovodi u pitanje da li se taj novac i troši za te namene.\nKako ocjenjuje, aktuelna cijena nafte tipa „brent“ od 74 dolara po barelu je značajno niža u odnosu na period od 2010. do 2013. godine, kada se kretala oko 100-110 dolara, ali jeste veća u odnosu na prošlu godinu.\n„Sada smo upravo u periodu trenda rasta cena sirove nafte, ali samo pre mesec dana je bio trend pada. To pokazuje da je reč o jednom vrlo živom, dinamičnom tržištu, i istovremeno vrlo plašljivom kada su u pitanju ovakve tenzije kao što se dešava na Bliskom istoku„, ističe on.\nZa sve u naftnoj industriji je, kako kaže, vrlo važan podatak kolika će biti prosječna godišnja cijena „crnog zlata“ u 2018. godini, koja je početkom godine, kada su se radile procene na osnovu analize tržišta, projektovana na nivou od 57 do 64 dolara.


Šta je otkriveno u CERN-u – Personal magazin\nU Evropskoj organizaciji za nuklearna istraživanja (CERN) otkrivena je čestica sa celobrojnim spinom i masom od oko 126 gigaelektronvolti. Po svemu sudeći, upravo ovaj, izuzetno masivni bozon predstavlja „sveti gral“…\nU Evropskoj organizaciji za nuklearna istraživanja (CERN) otkrivena je čestica sa celobrojnim spinom i masom od oko 126 gigaelektronvolti. Po svemu sudeći, upravo ovaj, izuzetno masivni bozon predstavlja „sveti gral“ savremene fizike za kojim naučnici tragaju već decenijama – Higsov bozon.\nDanas, 4. jula, CERN je u Ženevi organizovao seminar koji je izazvao pažnju svih svetskih medija i na kome je rukovodstvo CERN-a potvrdilo da je novootkrivena čestica, po svemu sudeći, Higsov bozon, koji je u javnosti poznat i po nazivu Božja čestica.\n„Dosegli smo ključnu tačku u našem pokušaju da razumemo prirodne zakone“, rekao je Rolf Diter Hojer, generalni direktor CERN-a, saopštavajući novinarima kako se čini da je Higsov bozon konačno uhvaćen, ali i da su potrebne brojne dodatne analize. U svakom slučaju, mada više puta najavljivano i samo po sebi nije iznenađenje, ovo bi moglo biti najveće naučno otkriće u poslednjih nekoliko decenija.\nČestica je otkrivena na Velikom sudaraču hadrona, najvećem instrumentu koji je čovek dosad napravio i to upravo sa ciljem da jednom ulovi Higsa. Ovaj akcelerator, odnosno ubrzivač čestica, tokom poslednje dve godine je u tunelu 100 metara ispod zemlje ubrzavao snopove protona do ogromnih energija, a potom ih sudarao. Svi ti sudari su snimani na detektorima ATLAS i CMS, a dva potpuno odvojena tima fizičara su analizirala posledice oslobađanja energije dobijene u sudarima.\nPokazalo se da su na energijamaizmeđu 125 i 126 gigaelektronvolti oba detektora uspela da snime događaje koji pokazuju da se unutar njih pojavila nova čestica. Oba eksperimenta su predstavila dobijene preliminarne rezultate, ali uz tvrdnju da su nalazi statistički sigurni na nivou od 5 sigma. To praktično znači da je Higsov bozon zaista ulovljen pošto nalaz sa nivoom poverenja od 1 sigma može biti slučajna fluktuacija, 3 sigma predstavlja opservaciju, dok je 5 sigma otkriće.\nKako je podsetio CERN-ov direktor istraživanja Serđo Bertoluči, ova institucija je još prošle godine јavila „kako ćemo u 2012. ili naći novu česticu nalik na Higsov bozon, ili isključiti mogućnost njegovog postojanja“. Uz to, nedavno je i američki Tevatron objavio da je ovaj akcelerator uočio masivnu česticu u sličnom opsegu energija.\nViše o Higsovom bozonu i drugim naučnim otkrićima istražite na naučnopopularnom portalu Centra za promociju nauke Elementarijum, na adresi elementarium.rs.\nViše informacija o toku eksperimenata u CERN-u možete saznati od Danice Stojiljković sa Instituta za fiziku Beograd, koja je član Evropske komunikacione mreže za fiziku elementarnih čestica, na telefon +381(0)11.3713.177 ili putem elektronske pošte [email protected].\nViše informacija o fizici otkrića Higsovog bozona možete dobiti direktno iz CERN-a od prof. dr Miroslava Veskovića na telefon +381(0)63.580.802.\nŠta je otkriveno u CERN-u was last modified: July 4th, 2012 by Redakcija


Vesti – Strana 16 – LDP Vračar\nHome > Vesti > Page 16\nPredsednik Liberalno-demokratske partije Čedomir Jovanović gostovao je u emisiji Aleksandra Stankovića “Nedjeljom u 2” na prvom programu Hrvatske radio-televizije.\n29. januara 2017. 492 Views 0 comment\nKonferencija za medije predsednika Liberalno-demokratske partije Čedomira Jovanovića. O predsedničkim izborima i političkoj situaciji u zemlji Mislim da su svi u Srbiji o meni pročitali sve što hartija može da podnese, i da se još jedino nije desilo ono što mislim da je, zapravo, najveći problem čitavog društva – ljudi me nisu slušali kada sam […]\n20. januara 2017. 503 Views 0 comment\nSrbija i dalje u velikoj meri talac nacionalizama, probleme rešavati, a ne produbljivati\nJovan Najdenov, portparol Liberalno demokratske partije, govori za Deutsche Welle. Predsednik Srbije Tomislav Nikolić prisustvovaće 9. januara obeležavanju Dana RS u Banjaluci. Da li je to produbljivanje postojećih problema u regionu? Iako je Ustavni sud BiH osporio referendum o Danu RS-a, predsednik RS-a Milorad Dodik nije se ustručavao da najavi nove referendume i da govori […]\n6. januara 2017. 243 Views 0 comment\n9. decembra 2016. 305 Views 0 comment\nOBELEŽEN MEĐUNARODNI DAN TOLERANCIJE U OPŠTINI VRAČAR\nGradska opština Vračar obeležila je Međunarodni dan tolerancije projekcijom filma „Naša škola“, kojoj su pristvovali učenici vračarskih srednjih škola sa nastavnicima. Predsednik Skupštine Mihailo Grupković pozdravio je goste i istakao da je ovo dan koji treba da nas podseti koliko je važno poštovanje i uvažavanje razlika među nama kao i da je potrebno posebno kod dece […]\n16. novembra 2016. 269 Views 0 comment\n16. novembra 2016. 299 Views 0 comment\nPREDAVANJE ZA OSNOVCE U OKVIRU EVROPSKE NEDELJE LOKALNE DEMOKRATIJE NA VRAČARU\nProtekle nedelje, u okviru Evropske nedelje lokalne demokratije Gradska opština Vračar organizovala je okrugle stolove i predavanja i na taj način učestvovala u jačanju dijaloga između institucija i građana naše opštine. Na prvom mestu Gradska opština Vračar posvetila je pažnju najmlađima, učenicima osnovnih škola. Za njih je organizovano predavanje pod nazivom “Poštujemo različitosti”. Deca su kroz kratke […]\n11. oktobra 2016. 235 Views 0 comment\nAKCIONI PLAN ZA PRIMENU EVROPSKE POVELJE O RODNOJ RAVNOPRAVNOSTI\nSvi treba da se okrenemo ka interesima građana, da se ostvari veza između neposredno izabranih predstavnika vlasti i građana. Akcioni plan Gradska opština Vračar za primenu Evropske povelje o rodnoj ravnopravnosti na lokalnom nivou biće jedna od tih spona – istakla je članica opštinskog Veća Nataša Mijatović koja je otvorila okrugli sto posvećen ciljevima, aktivnostima i merama […]\n10. oktobra 2016. 220 Views 0 comment\nPUNA PODRŠKA GRADSKE OPŠTINE VRAČAR ODRŽAVANJU PARADE PONOSA\nGradska opština Vračar pružiće punu podršku održavanju Parade ponosa i prvi put, manifestaciji će se priključiti i predstavnici opštinskog rukovodstva, predsednik Skupštine opštine Vračar Mihailo Grupković i članica opštinskog Veća Nataša Mijatović. Predsednik Skupštine opštine Vračar Mihailo Grupković poručio je „da smo dužni da svojim aktivnim stavom podržimo pravo svakog građanina Srbije da živi slobodno i u […]\n18. septembra 2016. 230 Views 0 comment


Podgoricom - datum: 2019-06-16 FOND ZA RAZVOJ KUČA UPUTIO PREDLOG NEBOJŠI KAVARIĆU\nDoma zdravlja otvoren u višenamjenskom objektu Domu zdravlja dati ime hirurga\nFond za razvoj Kuča „Marko Miljanov” predložio je Nebojši Kavariću, direktoru Doma zdravlja Podgorica, da zdravstveni objekat na Zlatici nosi ime Ljubomira Rašovića, velikana jugoslovenske medicine. U dokumentu koji je potpisao Radomir Prelević, predsjednik Fonda za razvoj Kuča, piše da je Rašović učesnik NOB-a, te da je od 1962. do 1978. godine bio je direktor Prve hirurške klinike u Beogradu.\n– Ljubomir Rašović je dao veliki doprinos razvoju crnogorskog zdravstva, a posebno hirurgije. Dobitnik je nagrade AVNOJ-a 1977. godine, kao i brojna druga najviša priznanja. Bio je akademik CANU od 1977. godine, a u Podgorici jedna ulica nosi njegovo ime – piše u dokumentu koji potpisuje Radomir Prelević.\nOn navodi da je Ljubomir Rašović dugo decenija bio najbolji ambasador Kuča, Podgorice i Crne Gore i širom svijeta.\n– Zbog toga mislimo da novi dom zdravlja na Zlatici, a to je na području Kuča, treba da sa ponosom i zasluženo nosi ime Kuča - akademika Ljubomira Rašovića - navodi se u dokumentu.


Golijanin direktor KPZ Foča u narednih 5 godina - mojKontakt portal - Radio Televizija Kontakt\nGolijanin direktor KPZ Foča u narednih 5 godina\nU narednih 5 godina, funkciju direktora Kazneno popravnog zavoda Foča, obavljaće Siniša Golijanin, a u Ministarstvu pravde ističu da očekuju nastavak dobre prakse i dobrih rezultata rada u ovoj ustanovi.\nKPZ Foča je najstrožiji zatvor u Srpskoj, u kome se nalazi i odljeljenje posebnog režima, tzv “Srpski alkatraz”, a zahvaljujući izuzetno profesionalnom odnosu rukovodstva i zaposlenih, u Foči nemaju probleme u radu sa zatvorenicima.\n– Siniša Golijanin postavljen je za direktora Kazneno popravnog zavoda Foča na period od pet godina. Radi se o iskusnom kadru, a činjenica je da u proteklom periodu u KPZ nije bilo problema, što pokazuju i poslednji izvještaji – izjavio je pomoćnik ministra pravde Republike Srpske za izvršenje krivičnih sankcija Pero Dunjić.\nGolijanin je na funkciji direktora KPZ Foča od 2007. godine, a do danas, ova najveća i najstarija kazneno popravna ustanova u Republici Srpskoj dobijala je najviše ocjene republičkih, zajedničkih i međunarodnih inspekcija.


UN u BiH apeluje vlastima da hitno pronađu alternativni smještaj za migrante – Cazin.BA\nPetak, 5 lipnja 2020\nTragedija u BiH: Od eksplozije nepoznate naprave poginuo 21-godišnji mladić\nPribavljene dozvole za aerodrom u Bihaću: Trebalo bi da nosi ime po doktoru Irfanu Ljubijankiću\nSpecijalističke i ambulante porodične medicine nastavljaju redovan rad\nSud Fadilu Novaliću pooštrio mjere zabrane\nSanski Most: Lovci snimili borbu jastreba i zmije\nNarednih dana prekidi u isporuci električne energije u čak šest gradova i općina Unsko-sanskog kantona\nPlenković u Mostaru: Udvostručili smo sredstva za projekte u BiH; Čović: Odužit ćemo se na izborima\nPočetna/USK/UN u BiH apeluje vlastima da hitno pronađu alternativni smještaj za migrante\nUN u BiH apeluje vlastima da hitno pronađu alternativni smještaj za migrante\nbella 17 listopada, 2019\nNakon odluke Ministarstva unutrašnjih poslova Unsko-sanskog kantona, nekoliko stotina migranata koji su boravili na javnim površinama u Bihaću su prisilno premješteni u Vučjak. Stoga Ujedinjene nacije u BiH apeliraju vlastima da hitno pronađu alternativni smještaj.UN ponovo izražava veliku zabrinutost povodom trenutnog prebacivanja migranata i tražitelja azila na područje Vučjaka. Veliki sigurnosni i zdravstveni rizici na Vučjaku i dalje postoje, te lokacija nije u skladu sa međunarodnim humanitarnim standardima pa stoga nije adekvatna za smještanje ljudi.\nOvi nedostaci su već istaknuti u zajedničkoj izjavi tima UN-a (14. juna 2019.) koja je data nakon odluke Gradskog vijeća grada Bihaća da se dislociraju migranti, uključujući i tražitelje azila, koji borave van prihvatnih centara na područje Vučjaka.\nPo okončanju službene posjete (1. oktobra 2019.), Felipe González Morales, specijalni izvjestitelj UN-a za ljudska prava migranata, ističe u svom izvještaju da je ovaj lokalitet “apsolutno neprimjeren i nehuman za smještaj ljudskih bića“.\nApelovao je na vlasti u Bosni i Hercegovini da rade na obustavljanju prakse prisilnog dovođenja migranata na taj lokalitet, te iznalaženju alternativne lokacije za smještaj. Tim UN-a u BiH podržava izvještaj specijalnog izvjestitelja UN-a i poziva vlasti da odmah zatvore kamp i obezbijede humanije i bezbjednije\nVlasti su upoznate sa činjenicom da je Vučjak lociran u blizini miniranih područja kao i da postoji velika opasnost od požara i eksplozija zbog mogućeg prisustva metana u tlu. Vučjak nije opskrbljen električnom energijom, vodom niti medicinskom njegom, te posjeduje veoma mali broj sanitarnih čvorova. Izjava gradonačelnika Bihaća da će Grad Bihać i lokalni Crveni Križ obustaviti pružanje pomoći migrantima koji su prisilno premješteni na lokalitet Vučjaka je posebno zabrinjavajuća s obzirom na to da je ta pomoć bila nedovoljna i prije nego što je\nposljednja grupa migranata tu prebačena. Ako se ova odluka provede, a prebacivanje migranata bude nastavljeno, raste i opasnost od moguće vanredne situacije na lokalitetu Vučjaka.\nImajući u vidu sve prethodno spomenuto, kao i skori dolazak zime, UN poziva vlasti Bosne i Hercegovine da pojačaju napore i pronađu, što je prije moguće, siguran i bezbjedan alternativni smještaj koji će biti u skladu sa državnim i međunarodnim zakonima i obavezama, humanitarnom praksom i načelima, a sve to uz zagarantovano poštivanje prava migranata,izbjeglica i tražitelja azila. Ovo je također nužno kako bi se smanjio i pritisak na lokalno stanovništvo Unsko-sanskog kantona zbog sve većeg broja migranata, tražitelja azila i izbjeglica.\nUN u BiH i partneri, kao što je saopšteno vlastima, spremni su da odmah aktiviraju raspoloživa sredstva kako bi pružili podršku vlastima u uspostavljanju novog smještaja u skladu sa humanitarnim standardima i/ili povećanju kapaciteta već postojećih mjesta za smještaj. Osigurati adekvatan smještaj migrantima u što kraćem vremenskom roku je od ključnog značaja, a to uključuje momentalno prebacivanje migranata koji se trenutno nalaze na lokaciji Vučjak.\nmigranti migrantska kriza UN vučjak\nCazin: Slovenac Špindler opet najbolji\nFOTO Članovi Vlade USK u posjeti Roditeljskoj kući\nInformacije iz Službe za poslove sa strancima: Od 24 hiljade registriranih migranata, 23 hiljade traži azil!\nZBOG GREŠKE NA CRNI PETAK IZGUBILI MILIONE : Umjesto 279 dolara gedžet prodavali za manje od deset\nZašto RTRS, ATV i SRNA ćute o tajnom sastanku Milorad Dodika sa Matthewom Palmerom u balkanskom Teheranu?!\nPronađen heroin u Bosanskoj Krupi i Sanskom Mostu\nPreminula Marie Frederiksson, pjevačica grupe Roxette\nStravičan zločin u Banjoj Luci: Nakon svađe ubio sugrađanina, pa ga zapalio


Arhiva vesti 11.10.2017 - Naslovi.net\nPolicija u Novom Sadu uhapsila je M.K. (82) i odredila mu zadržavanje do 48 sati, zbog osnovane sumnje da je učinio krivično delo polnog uznemiravanja. Sumnja se da se on, na ulici i u gradskom autobusu, verbalno i fizički neprimereno ponašao prema… »\nDnevnik: Deda uznemiravao devojčicu u gradskom autobusuB92: Novosađanin (82) polno uznemiravao dete, javite policijijoš 3 povezane\nPredsednik Nezavisnog društva novinara Vojvodine (NDNV) Nedim Sejdinović izjavio je danas da predsednica Vlade Srbije Ana Brnabić svojim izjavama o medijskoj sceni na najbolji način prezentuje "cinizam i ignoranciju". Sejdinović je za Betu ocenio da… »\nB92: Brnabićevoj upućen poziv na javni dijalog o medijimaDanas: Grupa "Za slobodu medija": Izjava Ane Brnabić neosnovana i paušalnajoš 2 povezane\nObveznice podigle prometna berzi, tržište akcija stagnira\nNa Beogradskoj berzi je danas zabeležen solidan promet, ali pre svega usled velikog trgovanja državnim dužničkim papirima. Ukupan promet dostigao je 205,6 miliona dinara (1,7 miliona evra). Indeks BELEX15 je blago oslabio na 726,96 poena, a BELEXlajn… »\nSEEbiz: Beogradska berza: Obveznice podigle promet, tržište akcija stagniraKamatica: Fitofarmacija najprometnija, novi pad EP Industrije


Vesti online / Scena / Šoubiznis / "Čudo" u Beogradu: Tijana Bogićević 12. aprila u Kombank dvorani\nPop pevačica Tijana Bogićević održaće 12. aprila veliki solistički koncert u beogradskoj Kombank dvorani, nekadašnjem Domu Sindikata. Ovo će biti prvi put da će publika u Beogradu uživo čuti pesme sa Tijaninog aktuelnog albuma "Čudo", sa koga su se izdvojili hitovi "Hajde onda ništa", "Bezuslovno", "Ti imaš pravo" i drugi.\n- Još uvek sam pod snažnim utiskom i emocijom koju su na mene preneli svi ti divni ljudi, koji su u glas sa mnom pevali pesme sa mog albuma "Čudo". Svaki susret sa publikom me posebno raduje, jer su ljudi koji vole i slušaju moju muziku pokazatelj da nisam pogrešila kada sam, vođena isključivo srcem, a ne trendovima, radila na ovim pesmama. Sa velikim zadovoljstvom vas pozivam da i u Beogradu nastavimo tu magiju, da zajedno pevamo i doživimo jedno nezaboravno veče - kaže Tijana.\nPrvi album Tijane Bogićević koji nosi naslov „Čudo", svetlost dana ugledao je prošlog leta, vrlo brzo je našao put do srca publike i ostvario ogroman uspeh. Pesme "Bezuslovno", "Ti imaš pravo", "Nekako, nikako" i "Samo ne ćuti" pravi su radijski hitovi, a posebno se izdvojila pesma "Hajde onda ništa" koja ima više od milion pregleda na YouTube-u.\nPored toga, Tijana je publiku iznenadila i projektom "Čudo Live! Session" kada je nove pesme predstavila u "live" i "akustičnim" izdanjima.\nTijana Bogićević bila je predstavnik Srbije na Pesmi Evrovizije 2017. godine u Kijevu, gde je nastupila sa pesmom "In Too Deep". Tom prilikom pobrala je simpatije brojnih pratilaca i ljubitelja ove manifestacije, koji od tada prate njen rad. Upravo Evrovizija je bila ta koja joj je dala "vetar u leđa" da završi rad na svom prvom albumu i tako poveća popularnost koju je stekla hit singlovima "Tražim" i "Čudo".\nPredstojeći koncert u Beogradu predstavlja nastavak koncertne turneje "Čudo" i krunu desetogodišnje solo karijere Tijane Bogićević. Publika na koncertu može očekivati pravo muzičko "čudo" kroz sinergiju kvaliteta - kada je reč o zvuku, jedinstvene emocije i snažnih pesama, čiji stihovi nikoga neće ostaviti ravnodušnim.


Za rezultate trebalo dve nedelje, a ne analiziraju bušotine Rio Tinta – DnevniZurnal\nZa rezultate trebalo dve nedelje, a ne analiziraju bušotine Rio Tinta\nby admin 22/08/2021, 10:27 999 Views\nUdruženje građana Podrinje anti-korupcijski tim (PAKT) iz Loznice i Koalicija organizacija protiv korupcije u životnoj sredini saopštile su da “nisu ni sumnjali” da će na kraju krivica zbog promene boje vode u dolini Jadra “biti pripisana meštanima i zemljoradnicima”.\nU saopštenju se navodi da je „nakon uznemirenja javnosti zbog pojave crvene vode“ u bari u mestu Slatina u dolini Jadra, Agenciji za zaštitu životne sredine (SEPA) trebalo deset dana „da bi samo izašla na teren i uzela uzorke vode“.\n„Podsećamo da prema Arunskoj konvenciji i Zakonu o pristupu informacijama od javnog značaja, rok za obaveštavanje javnosti usled ekoloških akcidenata i uznemirene javnosti je 48 časova. Čak i nakon uzimanja uzoraka vode Agenciji je trebalo gotovo dve nedelje da saopšti rezultate, u koje nema razloga da ne verujemo“, navodi se u saopštenju.\nPAKT dodaje da je SEPA zaključila da su uzročnici „cvetanja algi“ u predmetnoj bari zemljoradnici, „a da nisu pre toga analizirali makar najbliže bušotine kompanije Rio Tinto“.


UŽICE DOBIJA NOVU ATRAKCIJU: Evo šta niče u klisuri Đetinje (FOTO)\nVUČIĆ UŽIVO U JUTARNJEM Moja deca žive u najzagađenijem delu, Vukana izvodimo 32 92\t974\nŠOK PORUKE RUSKOG LEKARA! Otkriva koliko vode da pijete, šta odmah da BACITE 26\t216\nu saradnji sa Tuzlom\n10.01.2020. 14:00h 10.01.2020. 14:03h\nUŽICE - Užice bi uskoro trebalo da dobije repliku neolitskog naselja u klisuri Đetinje, koje će biti prvo takvog tipa u Srbiji, a predstavnici gradske vlasti kažu da će taj projekat koji se realizuje u saradnji sa Tuzlom biti izuzetno zanimljiv turistički i obrazovni resurs.\nPomoćnik gradonačelnika Užica Nemanja Nešić je istakao da će u izgradnju replike naselja, koja će u aprilu ili maju biti otvorena u užičkom selu Stapari, biti uloženo oko 600.000 evra.\n"Ambicija je da se kroz izgradnju lokaliteta predstavi način života u neolitskoj zajednici i projekat 'NeoLife' imaće značaj za ceo kraj", kaže Nešić.\nPored te replike, Grad Užice planira niz projekata, a Nešić navodi da će od ukupnog budžeta za ovu godinu, koji iznosi oko 3,3 milijarde dinara, 20 odsto sredstava biti usmereno ka investicijama.\nDRAGIŠA NA SEOSKU SLAVU IDE NA KONJU: Kroz zavejana ivanjička sela za njega nema prepreka FOTO\nNAŠA ANĐA IZ ČIKAGA RAZBILA KONKURENCIJU: Umesila srpske salčiće i uzela 1. mesto! Oduvala švarcvald i saher tortu FOTO\nKako kaže, najznačajniji projekti za 2020. godinu odnose se na putnu infrastrukturu.\n"U gradu nas očekuju ozbiljne intervencije, kako na ulicama tako i na lokalnim putevima, a već početkom proleća nas očekuje početak izgradnje kružnog toka na raskrsnici kod Muzeja, koji u velikoj meri treba da rastereti putnički saobraćaj na toj deonici", naglašava Nešić za Tanjug.\nU ovoj godini bi, dodaje, trebalo da se obezbede i sredstva za projekat izgradnje severne obilaznice grada na relaciji Kadinjača - Jelova Gora, koja prema Nešićevim rečima, treba da reši veliki saobraćajni i ekološki problem.\nKada je reč o komunalnoj infrastrukturi, Nešić najavljuje početak izgradnje kanalizacione mreže u naselju Turica, koja će rešiti veliki komunalni problem koji postoji duži niz godina.\n"Obuhvatićemo i sve druge aktivnosti koje su vezane za rekonstrukciju vodovodne i kanalizacione mreže, kako u gradskim tako i u seoskim mesnim zajednicama. Očekujemo i podršku vlade za veće projekte koji se tiču centralnog postrojenja za prečišćavanje otpadnih voda", napominje Nešić.\nSVE SIJA I ŠLJAŠTI: Zvezdano nebo nad Užicem, ovako je grad ukrašen pred novogodišnje praznike (FOTO)\nBudući da Užice ima velike ekološke izazove, pre svega kada je reč o kvalitetu vazduha, Nešić tvrdi da se taj grad pozicionirao kao lider u ekološkim inovacijama i da je iz godine u godinu vazduh sve kvalitetniji.\n"I u 2020. godini nastavljamo intervencije u tom smeru, sa daljom konverzijom kotlarnica na gas, koje se pre svega odnose na kotlarnice u Domu za majku i dete i u Zdravstvenom centru", kaže Nešić i dodaje da se do kraja godine očekuje početak izgradnje velike kotlarnice Međaj, čime će se u potpunosti zaokružiti konverzija kotlarnica na gas za objekte kolektivnog stanovanja.\nPrema njegovim rečima, grad je ove godine izdvojio 20 miliona za mere podrške energetske efikasnosti u individualnim objektima, koje bi trebalo da doprinesu sve boljem kvalitetu vazduha.\nUžice je, kako dodaje, lider u zemlji u primarnoj selekciji otpada, zahvaljujući regionalnoj deponiji Duboko.\nDOŠLA JE NA STADION U UŽICU NI NE SANJAJUĆI ŠTA JE OČEKUJE: Ludilo je nastalo kada su zasvetlele baklje, zaorila se muzika, a momak kleknuo ispred nje sa prstenom u ruci! (FOTO, VIDEO)\n"Očekuju se i dva projekta Evropske unije, u iznosu od preko milion evra, namenjenih proširenju kadrova, podizanju svesti, kapacitetima, uvećanju sredstava za ekološke namene i slično", istakao je Nešić.\nPrvu polovinu godine će obeležiti i značajni radovi na rekonstrukciji Starog grada, kaže Nešić pre svega kroz gradnju kule i citadele na lokalitetu Gornjeg grada.\nOve godine očekuje se i završetak projektne dokumentacije za veliki pešački most dužine 113 metara koji treba da poveže državni put prvog B reda Užice -Zlatibor sa lokalitetom Stari grad, čime bi se u velikoj meri olakšala komunikacija svih zainteresovanih posetilaca same lokacije.\nNešić najavljuje da će u 2020. gradska vlast rešavati i pitanje parking mesta i da će Užice dobiti 120 novih parking mesta na Međaju.\nKako kaže, u ovoj godini, biće završena i sportska hala Krčagovo, čije se otvaranje očekuje krajem leta.\n"Intezivno radimo i na iznalaženju mogućnosti za izgradnju terena sa veštačkom travom u naselju Krčagovo, koja je velika potreba za razvoj fudbala na teritoriji grada", poručuje Nešić.\nDodaje da će u ovoj godini biti završena i rekonstrukcija Narodnog pozorišta i platoa ispred Muzeja, kao i da će biti započeti radovi na obnovi Malog parka.\nIGUMAN JOVAN SAHRANJEN U PORTI MANASTIRA VUJAN: 1.000 vernika, sveštenika, monaha i posvećenica ispratilo arhimandrita\nOBELEŽENA GODIŠNJICA STRADANJA U BANATU U DRUGOM SVETSKOM RATU: Od krvavog januara prošlo 78 godina\nŠOK PORUKE RUSKOG LEKARA! Otkriva koliko vode da pijete, šta odmah da BACITE IZ STANA, kako mobilni utiču na mozak... 26\t216


Mačva na poziciji pet - Glas Podrinja\nEkipa na poslednjem duelu u 2021. godini (foto: Svi mi koji volimo FK Mačva Šabac - fb)\nDužu pauzu šabačka Mačva će provesti na petom mestu Prve lige Srbije. Nalazi se i bodovno blizu polovine puta po pitanju udaljenosti od drugog mesta koje garantuje plasman u Super ligu i devetog koje vodi u plej aut posle 30 rundi.\nPoraz od Javora u Šapcu udaljio je Mačvu od pozicije dva, ali on po mnogim prognozama nije ni bila realna, dok primarni cilj u preostalih devet kola treba da bude ostanak u grupi od osam najboljih klubova i plej of mečevi. Dugo je Mačva bila pri vrhu, međutim samo jedna pobeda u poslednjih osam kola ove kalendarske godine donela ja pad na tabeli.\n-Govorio sam i ranije, sistem takmičenja je takav da je ono predugačko, a naš sastav je ograničen brojnošću i čine ga vrlo mladi igrači i dogodilo se ono čega sam se pribojavao, što je i neizbežno, da umor i često nekompletna ekipa uzmu danak i na rezultatima. Iskazao se i taj problem u realizaciji, jer smo mi u porazima stvarali šanse, da su neke iskorišćene možda bi i ishodi nekih mečeva bili drugačiji - rekao je trener Mačve Boris Savić.\nMačva ima 33 boda, šest više od Rada na poziciji devet i osam manje od Mladosti na poziciji dva. Nastavak je 26. februara 2022. godine kada Šapčani gostuju lideru na tabeli i uz Javor prvom favoritu za viši rang Inđiji.


IZMEŠTANJE PALATE PRAVDE: Selidba sudova i tužilaštava iz Palate pravde treba da počne sredinom avgusta 2016. godine. Iz Ministratsva pravde navode da plan preseljenja još nije konačan i da su moguće njegove izmene u skladu sa potrebama i zahtevima predsednika sudova i javnih tužilaca iz Palate pravde. Premeštanje nekoliko stotina hiljada predmeta obezbeđivaće policija\nSelidba pravosudnih institucija iz beogradske Palate pravde, koja je poslednjih dana u žiži javnosti, trebalo bi da počne najkasnije za dve nedelje, a pripreme su uveliko u toku. Selidbu predmeta, njih nekoliko stotina hiljada, obezbeđivaće policajci, kažu u Ministarstvu pravde, i dodaju da će svakom sudu i tužilaštvu biti obezbeđen adekvatan prostor, kako bi nosioci pravosudnih funkcija i zaposleni mogli nesmetano da rade.\nNa ovo preseljenje reagovalo je Društvo sudija Srbije, koje tvrdi da će, prema informacijama koje imaju, samo jedna pravosudna institucija biti adekvatno smeštena. U Ministarstvu to demantuju i podsećaju da je u završetku potpuna rekonstrukcija bivše zgrade Vojno-tehničkog instituta (VTI) u Katanićevoj 15 na Vračaru, tzv. Velika Katanićeva, od 12.000 kvadrata. Kraj radova je predviđen za početak avgusta, a pravosudne institucije koje ovde budu preseljene trebalo bi da počnu da rade u prvoj polovini septembra. Zgrada je inicijalno namenjena za Apelaciono javno tužilaštvo, Drugi osnovni sud i Drugo osnovno tužilaštvo, ali i Republičko tužilaštvo i Državno veće tužilaca. Zbog otpočinjanja rekonstrukcije Palate pravde, u "Veliku Katanićevu" biće odmah preseljeni Drugi osnovni sud (građanska i krivična materija) i Drugo tužilaštvo, ali i Krivično odeljenje Višeg suda.\nU najbližem komšiluku, u zgradi poznatoj kao "Mala Katanićeva", koja je takođe deo kompleksa VTI i u kojoj se nalazi Apelacioni prekršajni sud, privremenu adresu pronaći će Više tužilaštvo.\nMinistarstvo pravde ističe da naveden plan preseljenja još nije konačan i da su moguće njegove izmene u skladu s potrebama i zahtevima predsednika sudova i javnih tužilaca iz Palate pravde.\n- Podsećamo da u Palati pravde, u kojoj su neke od najvažnijih pravosudnih institucija, više od četiri decenije nije bilo gotovo nikakvog renoviranja ili rekonstrukcije - kažu u Ministarstvu.\nPlanirano je da se Prvi osnovni sud (krivična materija) i Prvo osnovno tužilaštvo privremeno presele u SIV 2, koji će do preseljenja biti prilagođen potrebama ovih institucija. SIV 2 će čak dobiti i svoju pritvorsku jedinicu. Zasada je u planu da Treći osnovni sud (krivična materija) i Treće osnovno tužilaštvo smeštaj nađu u zgradi Trećeg osnovnog suda na Novom Beogradu, na Bulevaru Mihajla Pupina 16.\nIzvor: Vebsajt Novosti, V. C. S., 28.07.2016.


Kragujevac: Crveni krst organizuje izložbu radova članova porodica nestalih lica - Društvo - Dnevni list Danas\nPočetna » Vesti » Društvo » Kragujevac: Crveni krst organizuje izložbu radova članova porodica nestalih lica\nBol i sećanje na nestale\nIzložba je rezultat zajedničke saradnje CKS-a i MKCK-a na projektu psihosocijalne podrške i podrške mentalnom zdravlju, pokrenutom u Crvenom krstu Kragujevac za porodice nestalih lica iz sukoba 90-ih prošlog veka.\nPorodice su radile na izradi umetničkih crteža posebnog značenja i značaja na „satovima” koji simbolizuju ne samo identitet njihovog nestalog srodnika, već i teško breme čekanja.\nOtvaranje izložbe pod nazivom „Zarobljeno vreme” sutra u 11 sati u Svečanom salonu Skupštine Grada Kragujevca.\nNa otvaranju gostima će se obratiti: Miroslav Petrašinović, predsednik Skupštine grada, Veljko Odalović, predsednik Komisije za nestala lica Vlade Srbije, Prof. dr Dušan Čelić, predsednik Srpske koordinacije porodica nestalih sa prostora bivše Jugoslavije, Jelena Stijačić, šefica Regionalne delegacije MKCK-a u Beogradu, Ljubomir Miladinović, generalni sekretar Crvenog krsta Srbije i Marijana Mitrović, učesnica u projektu i član porodice nestalih.\ncrveni krst srbijedan ljudskih pravamedjunarodni komitet crvenog krstaumetničkih radova članova porodica nestalih licaKragujevac


Rusija spremna na najgore scenarije u odnosima sa Amerikom – Borba\nRusija spremna na najgore scenarije u odnosima sa Amerikom\nMoskva je spremna na najgore scenarije razvoja odnosa sa Sjedinjenim Američkim Državama, rekao je portparol Kremlja Dmitrij Peskov, komentarišući vijesti o mogućem protjerivanju ruskih diplomata iz Vašingtona.\n„Neprijateljstvo i nepredvidljivost postupaka američke strane u cjelini obavezuje nas da budemo spremni na najgore scenarije. Dakle, kada imate prilično agresivno raspoloženog, nepredvidljivog sagovornika, stalno ste spremni na sve“, rekao je portparol Kremlja novinarima.\nTakođe je istakao da su odnosi Rusije i SAD nesumnjivo i dalje nepredvidljivi, „što je loše“.\nPeskov je konstatovao da Amerika vještački sputava saradnju sa Rusijom u sferi ekonomije i nauke.\n„To je veoma važna komponenta čitavog sistema međusobnih odnosa. Često žalimo zbog toga što, na primjer, naše američke kolege vještački sputavaju taj pravac – biznismenima uporno savjetuju da odustanu od učešća u forumima koji se kod nas održavaju, naučnicima stalno preporučuju da odustanu od saradnje sa kolegama iz Rusije. To je loše“, konstatovao je Peskov.\nMeđutim, kako je rekao, uprkos svim oštrim izjavama koje dolaze iz SAD, Rusija nikada nije bila pristalica toga da se odnosi dovedu u bezizlaznu situaciju i nikada nije predstavljala prijetnju.\n„Uprkos svim oštrim izjavama i takvim neprijateljskim manifestacijama iz Vašigtona, predsjednik Putin ipak ostaje dosledni pristalica izgradnje dobrih odnosa sa SAD, bar u tim oblastima koje su nama od koristi…U razvoju naših bilateralnih odnosa spremni smo da idemo dotle, dokle su spremni i naši partneri. U tom planu naš stav je očigledno dosledan. Nikada nismo bili pristalice toga da se odnosi dovedu u bezizlaznu situaciju. Nikada nismo predstavljali i ne predstavljamo prijetnju ni za koga, ali naravno, nikada nikome, uključujući i SAD, nećemo dozvoliti da nama prijeti, da nam nešto diktira i da ugrožava naše interese“, precizirao je Peskov.\nOdgovarajući na pitanje novinara da li se u Kremlju slažu sa ocjenom šefa ruske diplomatije Sergeja Lavrova koji je ranije rekao da Vašinton vodi „glupu“ politiku prema Rusiji, Peskov je rekao da je Lavrov precizan u svojim formulacijama i da tu nema šta da doda.\nRanije je agencija Blumberg saopštila da SAD izučava pitanje uvođenja novih sankcija Moskvi i protjerivanje diplomata. Kako su naveli sagovornici agencije, zvanična lica administracije Džozefa Bajdena su završila pregled hakerskih napada preko „Solar Vindsa“ i miješanje u izbore u zemlji.\nMinistar spoljnih poslova Rusije Sergej Lavrov izjavio je da su Sjedinjene Američke Države i njihovi saveznici nepouzdani partneri i da Moskva ne može zavisiti od njihovog raspoloženja.\nPREMIJER KRIVOKAPIĆ – „MESIJA“ I „PRVOSVEŠTENIK“\nAbazović sa predstavnicima romskih organizacija: Preduzećemo konkretne aktivnosti za poboljšanje položaja romske zajednice\nRusija produžuje gasovod „Snaga Sibira“ – do Mongolije


Banjaluka: Užičanin osuđen zbog pljačke i premlaćivanja - Užice Oglasna Tabla\n17 јула, 2019 0544\nPotom su pretresli kuću iz koje su, kako se navodi u optužnici, ukrali 20 austrijskih šilinga, neutvrđen iznos kovanica i pet miliona starih jugoslovenskih dinara i pobegli. Nekoliko sati kasnije mladići su uhapšeni u Foči, kada su se uputili prema granici. Tokom suđenja pretučeni starac je tvrdio da su mu ukrali mnogo veći iznos od onog koji je naveden u optužnici. Prema njegovim rečima, odneli su mu „95 novčanica od po 500 evra“. Zanimljivo je da je Milaković svedočio video-linkom iz druge prostorije suda, jer zbog pretrpljenih trauma nije želeo da bude u istoj sudnici sa optuženima.


REMINGTON trimer za telo BHT 2000 - Idealno.rs\nPočetna / Lepota i zdravlje / Aparati za ličnu negu / Trimeri (mašinice za šišanje) / REMINGTON trimer za telo BHT 2000\nPonuda prodavnice Tehnomanija za proizvod Remington trimer za telo BHT 2000. Ispravnost cene i podataka proveri na internet stranici prodavnice.\nod 3.778,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za REMINGTON trimer za telo BHT 2000 i izberi najbolju. Trimeri (mašinice za šišanje) iz kategorije Aparati za ličnu negu je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda REMINGTON BHT2000 i vidi da li ti odgovara ili pogledaj druge proizvode brenda REMINGTON. Opis i tehnički podaci proizvoda REMINGTON BHT2000 se mogu razlikovati od onih u internet prodavnici u kojoj obavljaš kupovinu. REMINGTON trimer za telo BHT 2000 je dostupan u prodavnici Tehnomanija po ceni, koja je navedena pored svakog prodavca u meniju "Prodavnice".\nGarantne uslove za REMINGTON trimer za telo BHT 2000 proveri u prodavnici u kojoj nameravaš da obaviš kupovinu. Slika za REMINGTON BHT2000 je simbolična, zato se pre kupovine u prodavnici uveri da je proizvod isti.\nTočkić za podešavanje 5 različitih dužina\nMini brijač sa dvostrukom mrežicom kao dodatak\nTorbica za odlaganje i četkica za čišćenje


Jeftini letovi iz Salt Cay do Palestine - Avio karte Salt Cay Palestina - eSky.rs\nAvio karte iz Salt Cay do Palestine\nPretražite letove iz Salt Cay do Palestine\nProverite najbolje prilike za letove iz Salt Cay do Palestine\n✔ Postoje li posebne ponude za letove iz Salt Cay do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Salt Cay do Palestine?\n✔ Ako rezervišem let iz Salt Cay do Palestine, mogu li da rezervišem ujedno i smeštaj?\n✔ Koje avio-kompanije nude letove iz Salt Cay do Palestine?\nBudite sigurni, da na eSky.rs ponuda letova iz Salt Cay do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Terksa i Kejkosa Jeftini letovi iz Terksa i Kejkosa Jeftini letovi za Kokbern Taun Jeftini letovi iz Kokbern Tauna Jeftini letovi za Jakimu (WA) Jeftini letovi iz Jakime (WA)\nJeftini letovi do Zelenortskih Ostrva Jeftini letovi iz Zelenortskih Ostrva Jeftini letovi do Kangiqsujuaq Airport Jeftini letovi od Kangiqsujuaq Airport


6 najboljih hotela u blizini: Whistler Village, Visler, CAN - Booking.com\nCAN 13 729 smeštajnih objekata\nVisler 177 smeštajnih objekata\nHoteli i smeštajni objekti u blizini znamenitosti Whistler Village, Visler (Kanada)\nTražite smeštaj blizu znamenitosti Whistler Village?\nHoteli koje vam preporučujemo blizu znamenitosti Whistler Village\nWhistler Village, Visler (0,4 km od destinacije Whistler Village)\n9,3 Izvanredan 486 recenzija\nSummit Lodge Boutique Hotel Whistler Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nWhistler Village, Visler (0,3 km od destinacije Whistler Village)\n9,2 Izvanredan 2 188 recenzija\nSundial Boutique Hotel Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n9,1 Izvanredan 451 recenzija\nWhistler Village, Visler (0,5 km od destinacije Whistler Village)\n8,8 Sjajan 1 056 recenzija\nPatricia. Novi Zeland\nDelta Hotels by Marriott Whistler Village Suites Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nWhistler Village, Visler (0,2 km od destinacije Whistler Village)\nViše objekata u blizini Whistler Village\nOstale atrakcije u blizini znamenitosti Whistler Village\nPopularni hoteli u blizini: Whistler Village\n8,2 Veoma dobar 727 recenzija


CEP: Građani trpe zbog političkih kompromisa i nedoslednih reformi\n► CEP: Građani trpe zbog političkih kompromisa i nedoslednih reformi\nZbog nedosledne primene propisa od strane države i nespremnosti Vlade da obezbedi sprovođenje reforme sistema plata u javnom sektoru trpe građani, upozorili su danas iz Centra za evropske politike (CEP).\nCEP ukazuje na štrajk zaposlenih u Republičkom geodetskom zavodu (RGZ) koji, sa prekidima, traje od početka decembra prošle godine i čije posledice osećaju građani širom Srbije.\nZaposleni u RGZ kao osnovni razlog štrajka navode nezadovoljstvo platama, odnosno izostanak njihovog povećanja.\n"Visina plata svih državnih službenika, pa i zaposlenih u RGZ, određuje se Zakonom o platama državnih službenika i nameštenika i Zakonom o budžetu, a ne odlukama rukovodstva organa, pa čak ni odlukama Vlade", rekao je istraživač u CEP Vladimir Mihajlović.\nTo se najbolje vidi na primeru neuspele reforme sistema plata, kažu u CEP i navode da poslednjih godina postoji tendencija povećanja broja različitih osnovica za obračun i isplatu plata u različitim delovima javnog sektora koja je u suprotnosti sa zakonom.\n"Zakonom o budžetu za 2019. predviđeno je čak pet različitih osnovica samo za državne službenike u zavisnosti od toga u kojim organima rade, a ako pogledamo celu javnu upravu, umesto jedne osnovice, kako to predviđa sistemski zakon, u primeni je čak 26 osnovica za obračun i isplatu plata zaposlenima", rekao je Mihajlović.\nOn je upozorio da je ta praksa celu reformu sistema plata odvela u suprotnom smeru i da danas postoji veći broj osnovica nego 2014. kada je započeta reforma.\nPrema njegovim rečima, to je posledica toga što Vlada, umesto da okonča reformu sistema plata tako što bi obezbedila analitičko vrednovanje svih radnih mesta prema jedinstvenoj metodologiji, pribegava privremenim korekcijama nominalnih iznosa plata kroz paušalno određivanje osnovica.\nKada je reč o RGZ, izdašnije povećanje plata je izostalo jer, smatra Mihajlović, zaposleni u Zavodu spadaju u kategoriju državnih službenika koji su "shodno svojoj slaboj ucenjivačkoj i pregovaračkoj poziciji dobili najmanji deo kolača".\nMihajlović je rekao da rešenje nije "da se na ulicama pregovara o povećanju plate za 5, 7 ili 12 odsto" nego da se radi na rešavanju sistemskih problema koji postoje godinama unazad u RGZ.\n"Problem je što u svakoj situaciji ove vrste ispaštaju jedino građani koji ne mogu da ostvare svoja prava, pa se Srbija sve više udaljava od proklamovanog cilja – uprave kao servisa građana", naveli su iz CEP.


Kineska vakcina Sinofarm najpopularnija u Srbiji – Okvir\nMasovna vakcinacija u Srbiji je počela 19. januara i do sada je vakcinu primilo više od 2,6 miliona ljudi, a obe doze primilo je oko 1,1 milion gradjana. Na pitanje zašto je tek negde na sredini tog procesa primio vakcinu, a ne na početku, Vučić je rekao da je njegov stav da političari treba da se vakcinišu kada i narod.\nU Srbiju je do sada stiglo više od 3,5 miliona vakcina, od toga je 2,5 miliona Sinofarmovih. Prvi kontigent od milion doza kineskih vakcina stigao je 16. januara.\nPremijerka Srbije je rekla da je jednom dozom vakcinisano oko 26 odsto punoletne populacije a oko 20 odsto je primilo i revakcinu. Cilj je da do kraja aprila 40 odsto punoletne populacije bude vakcinisano makar prvom vakcinom.\nU starosnoj grupi od 65 do 74 godine preko 51 odsto stanovništva je vakcinisano, a u starosnoj grupi iznad 74 godine preko 42 odsto.\nSrbija je jedina zemlja u regionu koja je omogućila i stranim držvaljanima da se besplatno vakcinišu. Ranije su mogli da to urade bez zakazivanja, ali zbog velikih gužvi sada je obavezno da se prijave i da dobiju termin za vakcinaciju.\nPrivredna komora Srbije obezbedila 10.000 vakcina za privrednike iz regiona i taj poziv je jedino odbila Privredna komora Kosova. U Beogradu i Nišu je besplatno vakcinisano više od 7.500 privrednika iz Bosne i Hercegovine, Severne Makedonije, Crne Gore i Albanije.


Lisac: Od 2010/2011 još dva mesta za klubove iz NLB lige – Nadlanu.com\nLisac: Od 2010/2011 još dva mesta za klubove iz NLB lige\nObjavljeno 18. mar 2009. / 16:47:04\nBEOGRAD, 17. februara 2009. (Beta) – Generalni menadžer Jadranske lige Roman Lisac izjavio je agenciji Beta da će to takmičenje od sezone 2010/2011 imati još dva predstavnika u Evroligi, odnosno u kvalifikacijama za elitno evropsko takmičenja.\nEvroliga će se, po danas usvojenom, novom formatu takmičenja, od sledeće sezone igrati u pet faza, a novina će biti kvalifikacije.\nSledeće sezone (2009/2010) kvalifikacije će igrati osam timova, a one potonje (2010/2011) 16 ekipa, među kojima i dva iz Jadranske lige.\n“Ostvarilo se ono o čemu smo godinama pričali i to je veoma dobra stvar za Jadransku ligu“, rekao je Lisac agenciji Beta.\nJadranska liga će, kao i do sada, svakako imati tri predstavnika u Evroligi, pošto su Srbija, Hrvatska i Slovenija zadržale po jednu “B” licencu, koja se dobija na osnovu rezultata u regionalnom takmičenju, ali i nacionalnom Kupu i prvenstvu.\nSrbiju će tako u sezoni 2009/2010 u Evroligi sigurno predstavljati beogradski Partizan.\nOd sezone 2010/2011, međutim, plasman u kvalifikacije za Evroligu izboriće još dva kluba iz Jadranske lige, s tim da oni neće moći da budu iz iste zemlje.\n“Po mesto u kvalifikacijama dobiće dve zemlje sa najboljim učinkom u Jadranskoj ligi. Kako sada stvari stoje to su Srbija i Hrvatska“, objasnio je Lisac i dodao da će klubovi Jadranske lige ubuduće biti bolje zastupljeni u Evroligi jer su predstavnici regionalnog takmičenja dobili i mesto u Izvršnom odboru Evrolige.


Faktor | Dunja Mijatović poručila Srbiji: Neprovođenje presude Đukiću je šamar žrtvama masakra u Tuzli\nKomesarka za ljudska prava Vijeća Evrope Dunja Mijatović\n25.05.2020. / 22:17\nPovodom 25. godišnjice zločina na Kapiji u Tuzli, gdje je 25. maja 1992. godine granata Vojske RS-a ubila 71 osobu i ranila više od 130 oglasila se komesarka za ljudska prava Vijeća Evrope Dunja Mijatović.\nMijatović je kazala i da je važno sjećati se žrtava i preživjelih i pamtiti patnje njihovih porodica, ali naglasila da to nije dovoljno "jer oni zaslužuju pravdu".\nMijatović je rekla da pred sud još nisu izvedeni svi odgovorni za taj masakr i da se oni, poput mnogih drugih ratnih zločinaca u regionu, "kriju iza odbijanja nekih država da izruče svoje državljane optužene za ratne zločine ili da sarađuju na druge načine".\n- Nažalost, zadovoljenje pravde u regionu i dalje sputava nedostatak političke volje za borbu protiv nekažnjivosti za zločine tokom rata, i sve veći napori da se podriju do sada postignuti rezultati. Negiranje ratnih zločina, falsifikovanje činjenica utvrđenih pred Haškim tribunalom i veličanje ratnih zločinaca postale su ozbiljne prepreke u toj borbi - naglasila je Mijatović.\nPodsjećemo, za ovaj zločin pred Sudom BiH osuđen je nekadašnji komandant Taktičke grupe Ozren Vojske Republike Srpske Novak Đukić. Osuđen je na 20 godina zatvora jer je naredio da se topovskim projektilima gađaju civilni ciljevi u Tuzli. Đukić je prije odlaska na izvršenje kazne pobjegao u Srbiju, gdje i danas slobodno živi, jer ima srbijansko državljanstvo. Sve to dodatno iritira porodice žrtava, jer je Đukić jedini pravosnažno osuđen za ovaj zločin, a nije iza rešetaka.\n"Najdrastičniji je slučaj Novaka Đukića, koga je sud Bosne i Hercegovine osudio za izdavanje naredbe za napad na Tuzlu, a on je pet godina poslije izricanja presude i dalje na slobodi u Srbiji jer presuda još nije sprovedena. To je šamar žrtvama masakra u Tuzli i flagrantno nepoštovanje međunarodnih obaveza u oblasti ljudskih prava od strane Srbije" navela je Mijatović u pisanoj izjavi.\n"Vrijeme je da zemlje u regionu depolitizuju zločine počinjene tokom rata i da posvete više pažnje potrebama preživjelih i porodica žrtava. Obezbjeđenje pravde u vezi s počinjenim zločinima mora da bude jedan od glavnih političkih prioriteta u regionu", navela je Mijatović.\nDunja MijatovićSrbijaKapijaTuzlaNovak Đukić


Osvježeno 6. juli/srpanj, 2011.\nBoris Tadić i Nebojša Radmanović\nPredsjednik Srbije Boris Tadić i predsjedavajući bosanskohercegovačkog Predsjedništva Nebojša Radmanović ocijenili su u srijedu na zajedničkoj konferenciji za novinare u Sarajevu da je interes svih država u regionu priključenje Evropskoj uniji.\nDelegacije dvije zemlje razgovarale su o zatvaranju neriješenih pitanja, a Tadić i Radmanović su uvjereni da se u poboljšanju odnosa u narednom periodu mnogo toga može uraditi.\nSrbija želi da sa Bosnom i Hercegovinom gradi dobrosusjedske odnose, kazao je na konferenciji za novinare srbijanski predsjednik Boris Tadić. Ocijenio je da su dvije zemlje povezane prirodno, kulturno i ekonomski. Na sastanku sa članovima bosanskohercegovačkog Predsjedništva razgovarano je o što hitnijem zatvaranju neriješenih pitanja, prije svega onog koje se odnosi na granice.\nTadić je još jednom ponovio da je potrebno osuditi sve one koji su činili ratne zločine. Nije riječ samo o potrebi pomirenja u regionu, već i o uspostavljanju vladavine prava, rekao je Tadić.\n„Srbija je istovremeno potpisnik i garant Dejtonskog sporazuma, ali to ne znači da Srbija polaže bilo kakvo na mešanje u unutrašnje stvari Bosne i Hercegovine. Srbija je Dejtonskim sporazumom preuzela vrlo konkretne obaveze i ona ih ispunjava, a one se, iznad svega, izvode u poštovanju integriteta i suvereniteta ove nama dobrosusedsk i prijateljske zemlje. Srbija, naravno, ima u skladu sa Dejtonskim sporazumom i specijalne i paralelne veze sa Republikom Srpskom. Srbija želi iste takve veze i sa Federacijom“, poručio je predsjednik Srbije.\nPredsjedavajući Predsjedništva BiH Nebojša Radmanović rekao je da će radne grupe koje rade na rješavanju pitanja granica uskoro okončati taj posao.\n„Povezani smo i po ekonomskoj saradnji Srbija je najveći ulagač u Bosnu i Hercegovinu. Investicije Srbije u ukupnim investicijama u BiH su preko 20 posto, a uvijek je na drugom ili trećem mjestu kada je u pitanju izvoz i uvoz“, naveo je Radmanović.\nIzetbegović: Regionalna saradnja je put ka EU\nVećina političara, ali i intelektualaca u BiH se nada da će posjeta srbijanskog predsjednika biti prekretnica u odnosima dvije države. Među njima je i član bosanskohercegovačkog Predsjedništva Bakir Izetbegović.\nBoris Tadić na sastanku sa članovima Predsjedništva BiH, Sarajevo, 6. jul 2011.\n''U BiH živi preko milion Srba, u Srbiji preko 300 hiljada Bošnjaka. Imamo sve razloge da popravimo odnose, a ne mogu se popravit ako ne razgovaramo. Neophodan segment napretka ka evropskom putu je ova regionalna saradnja'', podvukao je Izetbegović.\nS druge strane mišljenja građana Sarajeva su podijeljena:\n''Političke igre, smišljeno, interes vjerovatno. Ništa dobro po BiH, samo je dobro po njih.''\n''Trebaju neke prijateljske veze da se ponovo obnove, da se živi normalno i to je to.''\n''Ima dosta pozitive u tome, jer hrabar je mogu vam reći, čim je učinio ono što je učinio, a digao je pola Srbije protiv sebe u vezi hapšenja Mladića. Znači pozitivac je u ovoj balkanskoj priči.''\n''Nemam nikakvo mišljenje, katastrofa.''\n''Ima jedna poslovica u Bosni, prije nego što se sjedne za sofru, a to je ono gdje se jede, okrenite se i pogledajte iza sebe ima li ko gladniji, pa bujrum. Dobro došao Tadiću u Bosnu.''\nPredsjednik Srbije Boris Tadić u srijedu je još jednom ponovio da je potrebno osuditi sve one koji su učestvovali u izvršavanju ratnih zločina. Nije riječ samo o potrebi pomirenja u regionu već i o uspostavljanju vladavine prava rekao je on.\n''Samo na taj način mi možemo izgraditi društva koja imaju budućnost, samo na taj način mi možemo izgraditi kredibilne institucije u našim zemljama i samo na taj način mi možemo pridobiti poverenje građana u te institucije kao i u našu bilateralnu, trilateralnu ili multilateralnu saradnju na prostoru bivše Jugoslavije ili Zapadnog Balkana", izjavio je Tadić.\n"Da svima bude dobro"\nČlanovi Predsjedništva BiH i predsjednik Srbije razgovarali su i o putu obje zemlje ka Evropskoj uniji. Predsjedavajući bosanskohercegovačkog Predsjedništva Nebojša Radmanović kazao je a je potrebno da što prije obje zemlje naprave krupne korake ka EU.\nBoris Tadić u Sarajevu, 6. jul 2011.\n''Ali to ne zavisi samo od ove dvije zemlje, zavisi i od EU. Neka ovo bude poziv i onima u EU, koji odlučuju, da ovih nekoliko preostalih zemalja Zapadnog Balkana što prije podstaknu na ispunjavanje uslova i članstvo u EU", poručio je Radmanović.\nPredsjednik Srbije Boris Tadić odgovarao je i na novinarska pitanja. Jedno od njih bilo je i da li je tačno da su odnosi Banja Luke i Beograda zahladili i da li zna da ga neki ljudi zbog toga nazivaju izdajnikom. Evo šta je Tadić rekao:\n„Bio bih veoma zadovoljan kad bi na kraju mog političkog posla mnogi rekli da sam izdajnik, a da svima bude dobro. I Srbima, i Hrvatima i Bošnjacima.“\nNovinare je zanimalo i Tadićevo mišljenje o hapšenjima bh. građana po potjernicama iz Srbije. Odgovarajući na to pitanje, Tadić je najavio skoru reviziju svih optužnica.\n„Moj predlog je – mislim da je prihvaćen – da se sve optužnice još jednom analiziraju, da se vidi njihova pravna osnovanost, ali da sve optužnice za koje se utvrdi pravna osnovanost budu i procesuirane. Kada se izvrši revizija optužnica tog trenutka svi sudovi su obavezni u našim zemljama, kao i međunarodni sudovi, da procesuiraju optužene. Nemam nikakvo osećanje naklonosti prema bilo kom građaninu naših zemalja koji je optužen za ratne zločine već imam veliku distancu i rezervu. Ako neko bude oslobođen bilo kakve optužbe, poštujem takvog čoveka, i izviniću se svakome ko je izlišno bio uhapšen“, rekao je Tadić.\nTadić u šetnji Sarajevom


Putin i Merkelova zabrinuti eskalacijom na istoku Ukrajine - Povezane vesti - Naslovi.net\nPutin i Merkelova zabrinuti eskalacijom na istoku Ukrajine\nRuski predsednik Vladimir Putin i nemačka kancelarka Angela Merkel "zabrinuti su zbog eskalacije tenzija" na istoku Ukrajine, saopštio je danas Kremlj nakon telefonskog razgovora dvoje zvaničnika. Putin je insistirao na odgovornosti Kijeva "čije su… »\nNemačka kancelarka Angela Merkel zahtevala je u telefonskom razgovoru sa ruskim predsednikom Vladimirom Putinom da Rusija smanji svoje nedavno nagomilane vojne trupe u blizini istočne Ukrajine, navodi se u saopštenju nemačke vlade. Merkel je, takođe… »\nMerkelova traži od Rusije da smanji broj vojnika na ukrajinskoj granici\nNemačka kancelarka Angela Merkel je u današnjem telefonskom razgovoru sa ruskim predsednikom Vladimirom Putinom zatražila da smanji vojno prisustvo u pograničnom regionu sa Ukrajinom. Oni su razgovarali o "jačanju ruskog vojnog prisustva na istoku… »\nAngela Merkel zahtevala je u telefonskom razgovoru sa Putinom da Rusija smanji broj svojih nedavno nagomilanih vojnih trupa u blizini istočne Ukrajine. Merkelova je, takođe, pokrenula pitanje zatvorenog kritičara Kremlja Alekseja Navaljnog, koji je… »\nTenzije rastu: Ukrajinski predsednik u poseti Donbasu\nPredsednik Ukrajine Vladimir Zelenski posetiće danas istočnu Ukrajinu radi procene situacije u tom regionu nakon porasta napetosti sa Rusijom. "Da, Zelenski danas ide u Donbas kako bi direktno procenio situaciju na licu mesta", izjavio je savetnik… »\nU telefonskom razgovoru s predsjednikom Rusije, njemačka kancelarka pokrenula je i pitanje zatvorenog kritičara Kremlja Alekseja Navaljnog. Njemačka kancelarka Angela Merkel zahtijevala je u telefonskom razgovoru s ruskim predsjednikom Vladimirom… »\nNemačka kancelarka Angela Merkel je u današnjem telefonskom razgovoru sa ruskim predsednikom Vladimirom Putinom zatražila da smanji vojno prisustvo u pograničnom regionu sa Ukrajinom. Oni su razgovarali o „jačanju ruskog vojnog prisustva na istoku… »\nPutin optužio Ukrajinu za provokativnu akciju na istoku Ukrajine; Merkel zahteva smanjenje vojnih trupa\nMOSKVA, KIJEV - Predsednik Rusije Vladimir Putin optužio je Ukrajinu za provokativnu akciju na istoku Ukrajine koja je tamo rasplamsala situaciju, tokom telefonskog razgovora sa nemačkom kancelarkom Angelom Merkel, saopštio je danas Kremlj. Obe strane… »\nMerkel zahteva od Putina: "Smanjiti gomilanje ruskih trupa u Ukrajini"\nRuski predsednik Vladimir Putin i nemačka kancelarka Angela Merkel "zabrinuti su zbog eskalacije tenzija" na istoku Ukrajine, saopštio je Kremlj nakon telefonskog razgovora dvoje zvaničnika. Putin je insistirao na odgovornosti Kijeva, „čije su… »\nŠta je Putin rekao Merkelovoj povodom Ukrajine?\nPredsednik Rusije Vladimir Putin razgovarao je telefonom sa nemačkom kancelarkom Angelom Merkel o situaciji u Donbasu, slučaju Navaljni i drugim temama bilateralne saradnje, saopštila je pres-služba Kremlja. „Prilikom razmene mišljenja o rešavanju… »\nPutin optužio Ukrajinu za provokativnu akciju\nMOSKVA: Predsednik Rusije Vladimir Putin optužio je Ukrajinu za provokativnu akciju na istoku Ukrajine koja je tamo rasplamsala situaciju, tokom telefonskog razgovora sa nemačkom kancelarkom Angelom Merkel, saopštio je danas Kremlj. Obe strane su u… »\nPredsednik Ukrajine Volodimir Zelenski posetiće danas istočnu Ukrajinu radi procene situacije u tom regionu nakon porasta napetosti sa Rusijom. - Da, Zelenski danas ide u Donbas kako bi direktno procenio situaciju na licu mesta - izjavio je savetnik… »\nPREDSEDNIK Ukrajine Vladimir Zelenski posetiće danas istočnu Ukrajinu radi procene situacije u tom regionu nakon porasta napetosti sa Rusijom. - Da, Zelenski danas ide u Donbas kako bi direktno procenio situaciju na licu mesta - izjavio je savetnik… »\nKorona promenila planove za sahranu princa Filipa\nVečernje novosti pre 25 minutajoš 8 povezanih